Уйимиздаги тиббиёт қутичаси талабга жавоб берадими? | Muslimaat.uz\nМанзилингиз:Муслимаат»Бекажон»Саломатлик»Уйимиздаги тиббиёт қутичаси талабга жавоб берадими?\nУйимиздаги тиббиёт қутичаси талабга жавоб берадими?\nBy Muslimaat on\t Noyabr 20, 2014 Саломатлик\nҚуйида энг яхши хонадон тиббиёт қутичасида мавжуд бўлиши зарур бўлган дори воситалари ҳақида сўз юритамиз. Турмушда кўп касалликлар ва жароҳатланишлар малакали тиббий ёрдамга мурожаат қилишни талаб этади. Бироқ кичик жароҳатланишлар (чуқур бўлмаган кесилишлар,тилинишлар)да, енгил шамоллаш пайтларида ва ҳатто оғирроқ ҳолатларда ҳам шифокор келгунича, уйда биринчи ёрдамни амалга ошириш лозимдир.\nБунинг учун ҳар бир хонадонда шундай ҳолатлар учун кўзланган тиббиёт қутича бўлиши мақсадга мувофиқ. Биз сизларга уни қандай тарзда ҳеч нарсани эсдан чиқармай, исрофга йўл қўймай жамлаш ҳақида маьлумот бермоқчимиз. Таклиф этилган тўплам жиддий сурункали касалликларга чалинган шахслар мавжуд бўлмаган оилаларга мўлжалланган. (Бу ҳолатда тўплам махсус рецепт талаб қилувчи дорилар билан бойитилади)\nЁдда тутинг: ҳар бир узоқ давом этувчи, доимий ва кучайиб борувчи симптомлар ортга сурмасдан шифокорга мурожаат этишга асос бўлади!\nЖароҳатланишларда қўлланилувчи воситалар\nКўп ҳолларда майда жароҳатлар муолажасини уй шароитида амалга оширишга тўғри келади. Шу сабабли тиббиёт қутичада боғлов материалларининг турли хиллари мавжуд бўлиши керак: стерил, ностерил ва эластик бинтлар, турли шакл ва ҳажмдаги лейкопластирлар, пахтали шарикчалар ва таёқчалар, докали, антисептик ва қон тўхтатувчи салфеткалар. Булардан ташқари? тиббиёт қутичани йод эритмаси ёки «зелёнка бриллиантовая», водород перекиси ва куйишга қарши спрей билан таьминламоқ зарур. Уйда қон тўхтатувчи боғламлар (жгутлар) бўлишига зарурат йўқ. Артериал қон кетишлар турмушда камдан-кам ҳолатларда учрайди. Учраган ҳолларда эса уни қўл остидаги воситалардан ясаш мумкин.\nАналгетиклар танлови дорининг самарадорлиги ва уни бемор қандай қабул қилишига кўра амалга оширилади. Бу гуруҳ ичида камроқ токсик препарат сифатида парацетамол эьтироф этилган. Бироқ унинг истеьмоли суткалик рухсат этилган миқдордан ошиб кетишига йўл қўймаслик керак. Дозанинг ортиб кетиши жигарнинг ортга қайтмас зарарланиши ва ўлим ҳолатлари билан асоратланиши мумкин.\nАгар парацетамол керакли натижани бермаса, энг яхши танлов сифатида ибупрофен асосидаги препаратларни қўллаш мумкин. Уларни ҳатто болаларга ҳам бериш мумкин ва беморлар томонидан яхши кўтарилади. Муқобил препарат сифатида метамизол тутувчи (анальгин) қўлланилиши мумкин. Анальгетиклар бош, тиш, мушаклар, бўғим оғриқларида ва ҳайз пайтидаги оғриқларда ишлатилади. Аммо қорин бўшлиғидаги ёқимсиз сезги, оғриқларда уларни қўллаш мумкин эмас.\nБу ерда гап ЎРВИ (ОРВИ) нинг симптомларини йўқотувчи машҳур дорилар ҳақида боряпти. Одатда, улар оғриқсизлантирувчи ва ҳароратни туширувчи таьсирга эга парацетамолни ва бошқа актив моддаларни ўз таркибида тутади. Кўпинча бундай қўшимчалар сифатида бурун оқишига қарши воситалар (фенилэфрин), кофеин ва антигистамин воситаларни мисол қилиш мумкин.\nБундан ташқари, совуқ мавсумда шимиш учун антисептикли оғриқсизлантирувчи пастилкаларни ҳам ғамлаб қўйиш зарар қилмайди. Улар нафақат маҳаллий микробга қарши таъсир қилиб қолмай, томоқни юмшатиш ва оғриқсизлантирувчи таьсирга ҳам эгадир.\nШамоллашга қарши спрейлар, ингаляторлар ва чайиш воситалари ҳам ана шу мақсадда қўлланилади. Тумовга мойил инсонлар тиббиёт қутичасида бурун учун спрей ёки томчилар ( антиринол, називин, пиносол каби) бўлиши мақсадга мувофиқ. Ёдда тутинг: аспирин болалар ва ўсмирларда қарши кўрсатмага эга!\nОшқозон-ичак тракти учун воситалар\nОшқозон-ичак тракти муаммоларида биринчи навбатда керак бўладиган препаратлар ичак сорбенти – активлаштирилган кўмир (активированний уголь) ва смекта, неосмекта каби воситалардир. Активлаштирилган кўмир етарли миқдорда (масалан, нормал оғирликдаги катталар 10 та таблетка қабул қилишлари керак), тўғри (уни кукун ҳолига келтириб, сув билан бир хил масса ҳолига келгунча аралаштирилади, бошқа сорбентлар инструкцияси асосида тайёрланади) ва оч қоринга ва бошқа дорилардан алоҳида ҳолатда қабул қилингандагина етарли самара бериши мумкин.\nШунингдек, тиббиёт қутичасида диарея (ич сурилиши)га қарши воситалар (лоперамид, имодиум ) ва жиғилдон қайнашига қарши воситалар ( алюмаг, ранитидин, алмагель ) бўлгани маьқул.\nСтресс ва хавотирли ҳолатларда рецептсиз қўлланиладиган қуйидаги ўсимликлар ва уларнинг аралашмаси асосида тайёрланган препаратлар қўл келади ― валериана, арслонқуйруқ, пассифлора … (Триогален, Вамелан).\nУйқуга кетиш қийинлигида мелатонин ёки доксиламинни қўллаш мумкин. Валокордин ва Корвалол каби воситаларни ишлатиш қатьиян тавсия этилмайди. Сабаби улар таркибида заҳарли фенобарбитал тутиб, унинг дозасини ошириб юбориш ҳолатларида кўпинча ножўя таьсирлар келиб чиқади. Бундай таьсир у уйқу чақирувчи воситалар билан комбинирланган ҳолда қўлланилганда ва айниқса, қарияларда хавфли асоратларни келтириб чиқаради.\nҲар бир тиббиёт қутисида нитроглицерин (стенокардия ҳуружларини олдини олиш учун) ва каптоприл 25мг ( гипертонияда ёрдам учун ) бўлиши шарт. Булар юрак-қон томир хасталиклари билан оғримаган инсонларнинг тиббиёт қутичасида бўлиши тоқазо қилинади. Зеро, уларнинг қўл остида бўлиши сизникига келган меҳмон ёки қариндошларингизнинг соғлиги учун ва ҳатто ҳаётини сақлаб қолиш учун қўл келиб қолиши мумкин.\n«Суньий кўз ёши» – у билан қуриб қолган кўзларни ва ёт тана тушган кўзларни ювиш мумкин. Агар оилангизда аллергиянинг у ёки бу турлари билан оғриганлар бўлса, анафилактик шок ва Квинке шиши (эшакеми)ни олдини олиш учун биринчи ёрдам сифатида иньекцион кортикостероидлар (гормонлар, масалан, дексаметазон, преднизалон) ва антигистамин препаратлар ( супрастин, тавегил, пипольфен )ни уйингизда бўлиши мақсадга мувофиқ.\nЯна ташқи жинсий аъзолар ва пешоб йўллари дезинфекцияси учун воситалар, масалан хлоргексидин (цитеал ), мирамистин ҳам тиббиёт қутичасида бўлгани маьқул.\nДорилар ва боғлов материалларидан ташқари аптечкангизда қуйидаги асбоблар бўлиши керак: термометр, кичикроқ қайчи, спринцовка, қисқич (пинцет). Шунингдек, қон босимини ўлчаш учун тонометр ва кичикроқ фонарча ( томоқни ва бурунни кўздан кечириш учун)лар бўлиши мақсадга мувофиқ.\nЮқорида таърифи келтирилган биринчи ёрдам воситаларини пухта ёпиладиган шаффоф пластик идишга ёки замокли пишиқ пакетга солиб, сақлаш тавсия қилинади. Улардан керакли дорини топиш осонроқ. Шаклланган тиббиёт қутичасини қоронғу ва қуруқ ерда, болаларнинг қўли етмайдиган жойда сақлаш керак. Йилнинг иссиқ мавсумларида эса дориларни совутгичда сақланг. Бунда тасодифан уларни истеьмол қилиб қўйишдан эҳтиёт бўлиш кераклиги ёдингизда бўлсин.\nДаврий равишда тиббиёт қутисининг заҳирасини текшириб, яроқлилик муддати ўтган дориларни ташлаб юбориш ва тугаган дориларни ўрнини тўлатиб туришга эьтиборли бўлинг. Тиббиёт қутичасининг доимий турадиган ўрнини ҳар бир оила аъзоси билиши шарт.\nВазн ортишига сабаб бўлувчи 5 зарарли одат\nOktabr 11, 2018 0


Таъкидлаш жоизки, “Таълим тўғрисида”ги Қонун, Кадрлар тайёрлаш миллий дастури ва бошқа ҳужжатларда белгиланган вазифаларнинг изчил ижроси бу борадаги ишлар кўламини янада кенгайтиришга хизмат қилмоқда.\nКеча Фарғона шаҳридаги Театр-концерт саройида Ўзбекистон Республикаси Маданият ва спорт ишлари вазирлиги, “Ўзбекнаво” эстрада бирлашмаси ҳамда Фарғона вилояти ҳокимлиги ҳамкорлигида “Нима қилдик Ватан учун?” шиори остида ўтказилган ижодий учрашувда ҳам ана шу хусусда сўз юритилди. Тадбирда йигит-қизларни мамлакатимизда амалга оширилаётган ислоҳотлар мазмун-моҳияти билан яқиндан таништириш, уларнинг ижтимоий фаоллигини ошириш, “оммавий маданият”нинг салбий таъсирларидан асраш, ёш авлодни миллий қадриятларимизнинг муносиб давомчилари этиб тарбиялаш масалаларига алоҳида эътибор қаратилди.\nВатан, истиқлол, ободлик, тинчлик-осойишталик, халқлар ўртасидаги дўстлик ва тотувлик тараннуми мажмуада янграган дилтортар куй-қўшиқларнинг бош мавзуси бўлди. Чунончи, Ўзбекистон халқ артисти Гулсанам Мамазоитова, Ўзбекистон халқ ҳофизи Илҳом Иброҳимов, эл севган таниқли хонандалар Зиёда Қобулова, Отабек Муҳаммадзоҳид, Шаҳло Рустамова ва бошқаларнинг чиқишлари томошабинлар томонидан олқишлар билан кутиб олинди.\nШунингдек, хонандалар Фарғона шаҳридаги 4-болалар мусиқа ва санъат мактабида ҳам бўлдилар. Бу ерда ўқув даргоҳининг санъатсевар ўқувчилари билан учрашув ҳамда маҳорат сабоқлари ташкил этилди.\n— Тадбир менда жуда катта таассурот қолдирди, — дейди Тошлоқ туманилик Нозимахон Мамажонова. — Айниқса, Ватан, истиқлолга бағишланган қўшиқларни мароқ билан тингладик. Бундай ижодий учрашувлар биз, ёшларни келгусида янада юксак марралар сари илҳомлантиради.\nШу куни Юсуфжон қизиқ Шакаржонов номидаги вилоят мусиқали драма ва комедия театри ҳам ёшлар билан гавжум бўлди. Бу ерда Ёшлар маданият ва санъат маркази, “Ўзбекнаво” эстрада бирлашмаси ва Ўзбекистон Республикаси Маданият ва спорт ишлари вазирлиги ҳамкорлигида ташкил этилган “Куйла, ёшлигим!” анъанавий танловининг вилоят босқичида 40 нафарга яқин ҳаваскор ижрочилар эстрада йўналишида ўз иқтидори ва маҳоратларини синовдан ўтказдилар. Якунда ғолибларга танловнинг республика босқичига йўлланмалар берилди.\nМазкур рукндаги бошқа мақолалар: « Ҳамкорлик самараси ва истиқбол\tЮртга муносиб фарзанд бўлиш бахти »


Тишлар - тушда кўрса нима бўлиши хақида ⋆ Tush tabirlari mukammal sayt\nТишлар — тушда кўрса нима бўлиши хақида\nАвтор TUSHDA На чтение 2 мин Просмотров 43 Опубликовано 09.09.2018\nИбн Сирин: Тишлар эркакнинг уйидаги аҳли байтидир. Юқори тишлар оиладаги эркаклардир. Пастки тишлар оиладаги аёллардир. Сўйлоқ тишлар(набун) уйининг саййидидир.\nЎнг томондаги иккита- лик тиш ота, чап тарафдагиси эса амакисидир. Агар улар бўлмаса икки ака(ё ука) ёки икки ўғилдир. Агар улар ҳам бўлмаса, шафқатли икки дўстдир.\nТўртгали титттлар амакисининг ўғлидир. Инсон кулганда кўри- надиган тишлар тоғалар ва холалардир. Ёки уларнинг ўрнини боса оладиган қариндошларидир.\nИкки томоннинг орқасидаги тўрт ёки бешта озиқ тишдан мурод боболар ва кичик болалардир. Ўнг томондаги пастки икки тишдан мурод онадир. Чапдагиси эса аммадир.\nАгар улар бўлмаса, икки опаси, икки қизи ёки уларнинг ўрнини босувчилардир. Кулганда кўринадиган пастки тишлар тоғалар ва холаларнинг қизла- ридир. Тушда баъзи тишларнинг қимирлаши касал одамларга далил бўлса, унинг тушиб кетиши вафот этишига датшл бўлади.\nҚайси тишни тушида ютиб юборса, мазкур тишдан мурод ким бўлса, ўша одамга бало келиши мумкин. Тушда тишларни бир-бирига уриштирмоғи, ахди байти орасида тортишувга далилдир. Тишлари оппоқ, узун ва чиройли бўлса қувват, аҳли байт учун мол ва улуғлик белгисидир. Агар тушда иккиталик тишга ўхшаш тишлар ўсиб чиқса, оиласида кўпайишади.\nАгар тишларни синдириб, кесиб юбораётган ҳолда ўзини кўрса, қариндошчиликни узишга ёки мажбуран молини уларга инфоқ қилишга далолат қилади.\nАгар тишларини тили билан тупураётган ҳолда кўрса, гапи билан аҳли байтини ишлари фасод бўлади. Тушда гўё тишлари олтиндан бўлса, бас агар аҳли илмлардан бўлса,туши яхши, аксинча туши мақталмайди.\nЧунки у илм ва унинг аҳлларидан бошқа нарсада касал ёки куйган одамга далолат қилади. Агар тишлари гўё кумушдан бўлса, бу молдаги зиёндир. Агар олди тишлари тушиб ўрнига бошқа тишлар ўсиб чиққанини кўрса, ишлари ва тадбирлари ўзгаради.\nАйтилишича, ким юқори тишлари қўлига тушиб кетганини кўрса, унга келадиган молу-давлат, агар уни ҳужрасига тушганини кўрса ўғил фарзандли бўлади.


Қуёш қўшиғи (ҳикоя) | Қандилат Юсупова таржимаси - 22 Октября 2014\nJuma, 23.3.2018, 19:31\nАлан Маршал (1902-1984), австралиялик энг атоқли ёзувчилардан бири, у Викторияда таваллуд топиб, мактабни ҳам шу ерда тамомлаган.\n“Ёшлигимда”, - дея эслаганди у бир интервьюсида, “мен шуни англаб етгандимки, ёзувчи одамлар ҳақида ёзишдан аввал улар билан дардлашиши зарур экан. Мен ўз кўзларим билан кўрганларимнигина қаламга олишга аҳд қилдим. Шундай қилиб, фургонга чиқдиму дунё бўйлаб саёҳатга отландим, сафарим давомида ёлғизликда қийналиб, азоб чекаётган одамлар билан юзма-юз келдим.”\nБутун ҳаёти мобайнида Алан Маршал австралиялик аборигенлар билан ҳам яшаб кўрган ва ҳамиша уларнинг ижтимоий ҳамда иқтисодий таҳқирланишларига қарши бош кўтарганди.\n“Хўш...Ҳа, майли. Олиб келсанг олиб кела қол”, - изн берди эркак оҳиста. У бир неча масофа наридаги ўрдак томонга тобора қизиқиши ортиб, кўз узмай тикилиб қолганди.\n“Воажаб, ҳамма нарсага ўта иштиёқ билан қарар эканми? Бошини қандай буришини қаранг. Ҳеч нарсани назаридан қочирмайди-я. Ишончим комил, у аниқ ўрдак боласи”, - дерди у ўзига ўзи.\n“Кел, уни яна бир лаҳза бўлса ҳам томоша қила қолайлик”, - дея унинг шаштини пасайтирди эркак. “Қара, у қандай бахтиёр. Худди урушдан катта соғинч ила уйига қайтиб келаётган пешонаси ёруғ аскарга ўхшайди. Сен унинг ерга қўнганини кўрдинг-а?”\n“Майли, майли”, - деди эркак. “Бориб кела қол.Унгача мен ўрдакчани томоша қилиб ўтираман”.\nХўп, яхши, бу-ку битта қуш экан, бу митти мавжудот бир аскар бошига тушажак кўргуликлардан зиғирча ҳам таҳликага тушмайди. Унинг учун ҳаёт ва бахт – озод Парвоз! У Бобо Қуёшнинг ҳароратли қўшиғини тинглаш учун ўзининг жимитдаккина жонини эсон-омон кўтарганча осмону фалаклар бўйлаб учиб кетаверади...Ҳатто ажал нафаси уфуриб турган қуюқ чакалакзорлар устидан ҳам қулочларини кенг ёйганча эмин-эркин учиб ўтаверади у...\nҲозиргина бўлиб ўтган воқеани ёш аскар яна бир марта ўз қулоқлари билан эшитиб, ўз кўзлари билан кўриб гувоҳи бўлди. Японлар қоқ тунда келиб бўлишган экан. Улар аллақачон ерга қўниб, аскарлар томон ҳужумга ўтгандилар; зим-зиё кечада, ёғий аскарлари бирин-кетин сув бетидан бош чиқаришиб, кўпайиб боришарди. Улар бир дафъа бўлса-да ортга чекинишмади. О, бу наъралар...ўлдиришлар...кўтарилаётган ва йиқилаётган одамлар...\n“Йўқ”, - деди у хотиржам. “Биз уни ҳеч қачон тута олмас эдик”.\nКатегория: КИТОБ ОЛАМИ | Добавил: RIZONUR (22.10.2014)\nПросмотров: 988 | Теги: Қандилат Юсупова, ҳикоя, Алан Маршал, KUTUBXONA, Қуёш нури | Рейтинг: 5.0/1\nOnline jami: 18


Куни кеча Тошкент вилоятининг Бўстонлиқ туман ИИБга 2 номаълум шахс, Ғазалкент шаҳрида яшовчи мактаб ўқувчиси қўлидан “MI-A2-Lite” русумли телефонни тортиб олгани ҳақида ариза келиб тушган эди.\nТОШКЕНТ, 13 ноя – Sputnik. Тошкент вилоятининг Бўстонлиқ туман ИИБга мактаб ўқувчисига нисбатан талончилик содир этилган ҳақида ариза келиб тушганди, деб хабар қилди ИИВ матбуот хизмати.\nХабарда айтилишича, 2 номаълум шахс, Ғазалкент шаҳрида яшовчи мактаб ўқувчиси А.Д.ни қўлидан “MI-A2-Lite” русумли мобиль телефонини тортиб олиб, воқеа жойидан ғойиб бўлишган.\n“Кўрилган чоралар натижасида ушбу жиноятни Ғазалкент шаҳрида яшовчи, 1-сонли ўрта мактабнинг 10-синфида таҳсил олувчи ўқувчилар Т.А. ва Д.А.лар содир этганликлари аниқланиб, ушланганлар. Ҳолат юзасидан жиноят иши қўзғатилиб, тергов ҳаракатлари олиб борилмоқда”, - дейилган хабарда.


ФОЛБИНЛАРГА ИШОНМАНГ — XUTBA.UZ\n27 03 2018 - 11:30 / - Жумуъа мавъизалари\nМуҳтарам биродарлар! Жамиятимиздаги баъзи кишилар ружу қўйган, эътиқодга зид бўлган амал фол очтириш, фолбинлик билан шуғулланишдир. Динимизда фолбинларга ишонишдан қаттиқ қайтарилган ва буни ширкка тенглаштирилган. Чунки, фолбин ғайбни билишини даъво қилади, фолбинга борган эса, бунга ишонади ва оқибатда иккиси ҳам оғир гуноҳкор бўлади. Аллоҳ асрасин, ҳатто бу ҳолатда имондан чиқиши ҳам мумкин. Зеро, Пайғамбаримиз с.а.в. марҳамат қилганлар:\nعَنْ أَبِيْ هُرَيْرَةَ رَضِيَ اللهُ عَنْهُ قَالَ قَالَ رَسُولُ اللهِ صَلَّى اللهُ عَلَيْهِ وَسَلَّمَ: مَنْ أَتَى عَرَّافًا أَوْ كَاهِنًا فَصَدَّقَهُ بِمَا يَقُولُ فَقَدْ كَفَرَ بِمَا أَنْزَلَ عَلَى مُحَمَّدٍ\nяъни: Абу Ҳурайра р.а.дан ривоят қилинади, Расулуллоҳ с.а.в. дедилар: “Ким фолбинга борса ва унинг айтган гапига ишонса Муҳаммад с.а.в.га нозил бўлган нарсага кофир бўлибди” (Имом Термизий ривояти). Ғайбни билиш ва инсонларнинг тақдири борасидаги илмлар фақатгина Аллоҳ таолога хосдир. “Аъроф” сурасининг 188-оятида шундай дейилган:\nяъни: “Айтинг: “Аллоҳ хоҳлаганидан ташқари ўзим учун (бирор) фойда ва зарар (келтириш)га эга эмасман. Агар ғайб (илми)ни билсам эди, хайрли ишларни кўп қилган бўлур эдим ва менга ёмонлик (ҳам) етмаган бўлур эди. Мен фақат имон келтирадиган қавм учун огоҳлантирувчи ва хушхабар берувчидирман”, дейилган.\nМусулмон киши фолбинларнинг гапига ишониши, уни тасдиқлаши соф ислом ақидасига зид эканлигини билиб олмоғи лозим. Зеро, аҳли сунна вал жамоа ақидасини ёритиш борасида машҳур бўлган Имом Абу Жаъфар Ат-Таҳовийнинг “Ақидатут Таҳовия” китобида шундай жумлалар бор:\nوَلَا نُصَدِّقُ كَاهِناً وَلَا عَرَّافاً وَلَا مَنْ يَدَّعِيْ شَيْئاً يُخَالِفُ الْكِتَابَ وَالسُّنَّةَ وَإِجْمَاعَ الْأُمَّةِ\nяъни: “Фолбин ва топқирларнинг шунингдек, Қуръон, суннат ва ижмои умматга хилоф нарсани даъво қилгувчиларнинг гапини тасдиқламаймиз”. Бунга далил қуйидаги ҳадисдур:\nعَنْ عَائِشَةَ رَضِيَ اللهُ عَنْهَا قَالَتْ: سُئِلَ رَسُولُ اللهِ صَلَّى اللهُ علَيْهِ وَسَلَّمَ عَنِ الْكُهَّانِ؟ فَقَالَ: لَيْسُوا بِشَيْءٍ فَقَالُوا: يَا رَسُولَ اللهِ، إِنَّهُمْ يُحَدِّثُونَ أَحْيَاناً بِالشَّيْءِ يَكُونُ حَقًّا؟ فَقَالَ رَسُولُ اللهِ صَلَّى اللهُ عَلَيْهِ وَسَلَّمَ: تِلْكَ الْكَلِمَةُ مِنَ الْحَقِّ يَخْطَفُهَا الْجِنِّيُّ فَيُقِرُّهَا فِي أُذُنِ وَلِيِّهِ، فَيُخْلِطُونَ فِيْهَا أَكْثَرَ مِنْ مِائَةِ كَذِبَةٍ\nяъни: Оиша р.а. ривоят қилиб айтадилар: Расулуллоҳ с.а.в.дан фолбинлар ҳақида сўрашди. Шунда У зот: “Улар ҳеч ким эмас”, дедилар. Ё Расулуллоҳ! Уларнинг айтган гаплари гоҳида тўғри чиқади? – дейишди. Расулуллоҳ: “Жинлар рост гапни ўғирлаб олиб, фолбинларнинг қулоғига қуяди. Фолбин эса, унга юзта ёлғонни қўшиб гапиради”, деб жавоб бердилар (Имом Бухорий ривояти).\nМуҳтарам азизлар! Пайғамбаримиз с.а.в.дан фолбинларга бориш ва уларга ишонишдан қайтаришга оид кўплаб ҳадислар ворид бўлган. Қуйида шулардан баъзиларини келтирамиз. Расулуллоҳ с.а.в.нинг аёлларидан бири ривоят қиладилар:\nمَنْ أَتَى عَرَّافاً فَصَدَّقَهُ بِمَا يَقُولُ لَمْ تُقْبَلْ لَهُ صَلَاةٌ أَرْبَعِيْنَ يَوْماً\nяъни: Расулуллоҳ с.а.в. дедилар: “Ким фолбинга борса ва унинг айтган гапини тасдиқласа қирқ кунлик намози қабул бўлмайди” (Имом Муслим ривояти).\nعَنْ مُعَاوِيَةَ بْنِ الْحَكَمِ السَّلْمِيْ رَضِيَ اللهُ عَنْهُ قُلْتُ: يَا رَسُولَ اللهِ إِنِّي حَدِيْثُ عَهْدٍ بِجَاهِلِيَّةٍ، وَقَدْ جَاءَ اللهُ بِالْإِسْلاَمِ وَإِنَّ مِنَّا رِجَالاً يَأْتُونَ الْكُهَّانَ، قَالَ: فَلاَ تَأْتِهِمْ\nяъни: Муовия ибн ал-Ҳакам ас-Саламий р.а. ривоят қилиб айтадилар: Ё Расулуллоҳ! Мен жоҳилиятдан эндигина чиқдим. Аллоҳ таоло бизга ислом динини келтирди. Биздаги баъзи кишилар фолбинларнинг олдига борадилар, дедим. Шунда Расулуллоҳ с.а.в.: “Уларга айтинг, бормасинлар”, дедилар (Имом Муслим ривояти).\nМаълумки, динимизда фолбинликни қораланишининг боиси, унинг жамият учун бир қанча моддий, маънавий, ахлоқий, эътиқодий зарарлари борли учундир. Зеро, фолбинлик орқали топилган мол ҳаром, фолбинга берилган пул исрофдир. Қуйидаги ҳадис бунга далил бўлади:\nعَنْ عَائِشَةَ رَضِيَ اللهُ عَنْهَا قَالَتْ: كَانَ لِأَبِي بَكْرٍ رَضِيَ اللهُ عَنْهُ غُلاَمٌ يُخَرِّجُ لَهُ الْخَرَاجَ فَكَانَ أَبُو بَكْرٍ يَأْكُلُ مِنْ خَرَاجِهِ فَجَاءَ يَوْمًا بِشَيْءٍ أَكَلَ مِنْهُ أَبُو بَكْرٍ فَقَالَ لَهُ الْغُلاَمُ: تَدْرِيْ مَا هَذَا؟ فَقَالَ أَبُو بَكْرٍ: وَمَا هُوَ؟ قَالَ: كُنْتُ تَكَهَّنْتُ لِإِنْسَانٍ فِي الْجَاهِلِيَّةِ وَمَا أُحْسِنُ الْكَهَانَةَ إِلَّا أَنِّي خَدَعْتُهُ فَلَقِيَنِي فَأَعْطَانِيْ بِذَلِكَ فَهَذَا الَّذِيْ أَكَلْتَ مِنْهُ قَالَتْ: فَأَدْخَلَ أَبُو بَكْرٍ يَدَهُ فَقَاءَ كُلَّ شَيْءٍ فِي بَطْنِهِ\nяъни: Оиша р.а. айтадилар: Абу Бакр р.а.нинг унга харож ишлаб берадиган қули бор эди. Абу Бакр унинг берган харожидан ер эдилар. Бир куни у бир нарса олиб келди ва Абу Бакр ундан едилар. Шунда қул: Буни нима эканлигини биласизми? – деди. Абу Бакр: Бу нима эди? – деб сўрадилар. Қул: Мен жоҳилият вақтида бир одамга фол очган эдим. Ўзим фолбинликни билмайман, аммо уни алдаган эдим. Ҳозир келиб менга ўшанинг ҳақини бериб кетди. Еганингиз ўшандан эди, деди. Шунда Абу бакр қўлини оғзига тиқиб, қорнидаги ҳамма нарсани қайт қилиб ташлади (Имом Бухорий ривояти).\nФолбинларнинг ёлғон маълумотларига ишониш натижасида қанчадан-қанча оилалар бузилиб кетаяпти, ака-ука, қуда-андалар ўртасига совуқлик тушаяпти. Жамиятдаги кишиларнинг бир-бирларидан бадгумон бўлиши каби нохуш ҳолатлар ҳам ана шу фолбинларнинг шум хабарлари натижасида вужудга келаяпти.\nАллоҳ таоло барчамизга Ўзи инсофу тавфиқ бериб, бундай шариатимиз ман этган ишлардан йироқ бўлмоғимизга муяссар айласин. Омин!\nМуҳтарам жамоат! Мавъизанинг ҳанафий мазҳабимиздаги фиқҳий масалалар қисмида қазо намозига оид баъзи ҳукмлар ҳақида суҳбатлашамиз.\nКиши ухлаб қолиб ёки унитиб бирор намозни қазо қилиб қўйган бўлса, уйқудан уйғониши ёки эсига тушиши билан кечиктирмай уни ўқиб олиши лозим;\nҚазо намози ҳам худди вақтида ўқиладиган намоз каби азон ва иқомат айтиб ўқилади. Бир нечта қазо намозларни ўқимоқчи бўлган киши бошида азон ва иқомат айтиб, қолганларини иқоматни ўзи билан ўқиса ҳам бўлади;\nҚазо намозларнинг фақат фарзлари ва хуфтоннинг витри ўқилади, суннатлари қазо қилинмайди. Бугунги бомдод намозининг қазосини завол вақтигача ўқийдиган киши суннатини ҳам бирга қазо қилиб ўқийди, заволдан кейинга қолса фақат фарзи ўқилади;\nМусофирликда қазо бўлган намозни қазосини муқимликда бўлса ҳам қаср қилиб ўқийди. Муқимликда қазо бўлган намозларнинг қазосини мусофирликда бўлса ҳам тўлиқ қилиб ўқийди;\nҚазо намозларни куннинг уч маҳалида яъни, қуёш чиқаётган, қиёмга (тиккага) келган ва ботаётган вақтлардан бошқа барча вақтларда ўқиса бўлади.


ЎзА - Ҳаёт йўлининг ёруғ ва қоронғу бекатлари\n14.08.2017 20:19 Чоп этиш версияси\nУ ҳеч нарсадан камчилик кўрмай вояга етаётганди. Ота-онасининг бор меҳри, эътибори ўзига қаратилганини яхши билган ўспирин нимани хоҳласа шунга эгалик қилишга ўрганганди. Бир қарашда у ҳаёт йўлининг ёруғ бекатида турган бахтли бола эди.\nВақти келиб мактабнинг 9-синфини тугатди-ю, у ўзини "катта одам"дай ҳис этди. Энди менга ҳамма нарса, айниқса, машина бошқариш мумкин, деган фикрга келди. Ота-онасига сездирмай машина калитини олиб, аста кўчага йўналди. Тенгдошларини чақириб, битирувни машинада ювамиз, деб келишиб олди. Сармаст уч ўспирин баланд мусиқа садолари остида тун пардасини яшин тезлигида ёриб борарди. Шу зайл у пиёдалар йўлидан ўтаётган кишини пайқамай қолди...\nАна шундай воқеа билан бошланган "Кейинги бекат" деб номланган ўқув-тарбиявий фильми вояга етмаганлар ўртасида содир этилаётган жиноятларнинг моҳиятини очиб беришга қаратилган.\nВояга етмаганлар ишлари бўйича республика идоралараро комиссияси ташаббуси билан Ўзбекистон Республикаси Бош прокуратураси, тегишли вазирлик ва идоралар билан ҳамкорликда яратилган фильм ғоясида ҳаёт йўллари мисли ҳаракатланаётган поездга қиёс этилган. У ёруғ ва қоронғу бекатлар бўйлаб боради. Унда йўловчилар хоҳлаган бекатда тушиб қолади.\nБировнинг қутқусига учиб ўз онасининг қотилига айланиб қолган қизнинг оҳу-нолалари ҳеч кимни бефарқ қолдирмайди. Интернетга кириб ўзини чексиз оламга тушгандек ҳис этаётган, ундаги бор гапни ҳақиқат билиб адашиб қолаётган ёшлар тақдирига ҳам назар солинган.\nКатта даромад олиш дарагини эшитган йигитча хорижга кетишга зимдан тайёрланади. Лекин у шундай бир туш кўрадики, унда у қўлига қурол олиб, ўз онасига ўқ узади. Сесканиб уйғонган бола онасининг ёнида бўлиши кераклигини, уни ҳимоя қилиши зарурлиги ҳақида ўйлаб қолади. Уни авраб, турли ваъдалар билан чақираётган хорижликка "Ҳеч қачон! деб жавоб ёзади.\nАна шундай муаммолар акс этган сюжетлар орасида вояга етмаганлар билан боғлиқ жиноятчиликнинг аҳволи, турлари ҳақида ҳам маълумот берилган. Вояга етмаганлар ишлари бўйича мутахассисларнинг фикр-мулоҳазалари акс эттирилган. Албатта, фильмда ёруғ бекатлар кўпки, уларда мамлакатимизда болаларга ва ёшларга яратилган улкан имкониятлар ҳақида сўз боради.\nЎзбекистон Республикаси Бош прокуратурасида ташкил этилган мазкур фильм тақдимотига оид матбуот анжуманида асарнинг ғояси, унинг янгича ёндашув асосида суратга олингани ёш ижодкорларнинг катта ютуғи экани таъкидлаб ўтилди. Улғайиб келаётган фарзандларимизга ўзига хос сабоқ берадиган фильмдаги воқеаларнинг ҳар бири алоҳида бадиий фильм сифатида суратга олишга арзиши, буни келгусида амалга ошириш зарурлиги юзасидан таклифлар билдирилди.\n"Кейинги бекат" ўқув-тарбиявий фильмини таълим муассасалари, корхона ва ташкилотлар, оммавий ахборот воситалари орқали намойиш этиш режалаштирилган.


2019 йилда 220 трлн сўмлик сармоя жалб қилинди — режадагидан икки карра кўпроқ — Sof.uz\n2019 йилда ўзлаштирилган сариоялар ҳажми 220,7 трлн. сўмни ташкил этди ва бу йил учун прогноз қилинган кўрсаткичлардан 2 баравар кўпдир. Бу ҳақда инвестициялар ва ташқи савдо вазирлиги ҳисоботида маълум қилинди.\nАсосий капиталга киритилган инвестициялар ҳажми 189,9 трлн. сўмни ташкил этди ва 2018 йилдаги шу кўрсаткичга нисбатан 1,3 баравар ўсди.\nЯИМ таркибидаги асосий капиталга инвестициялар ҳажмининг улуши 2018 йилдаги 30% дан 2019 йилда 36,2% гача ўсди ва ўтган йил якунлари бўйича ЯИМ таркибидаги инвестициялар умумий ҳажмининг улуши 42,1% ни ташкил этди.\nАсосий хорижий шериклар - Хитой, Россия ва Германия. Иқтисодиётга инвестиция киритаётган мамлакатларнинг умумий сони 50 дан ошди, бунинг натижасида йирик инвестиция киритувчи мамлакатларнинг улуши тўғридан-тўғри жалб қилинган хорижий инвестициялар ва кредитлар ҳажмининг 34%игача тушди.\nПрезидентнинг 2020 йил 9 январдаги қарори билан тасдиқланган инвестиция дастурига мувофиқ асосий капиталга инвестицияларни ўзлаштириш 233,2 трлн. сўм миқдорида прогноз қилинмоқда, шундан тўғридан-тўғри - 7,1 млрд. доллар, давлат кафолати остидаги инвестициялар ва кредитлар - $ 2,7 млрд.\n2020 йилда 2 мингдан ортиқ ижтимоий, инфратузилма ва саноат объектлари: 206 та янги ишлаб чиқариш объекти, 240 та минтақавий ишлаб чиқариш объекти ва 1,6 мингта ижтимоий ва инфратузилма объектлари фойдаланишга топширилиши режалаштирилган.\nинвестиция Investitsiyalar va tashqi savdo vazirligi\n3.06 21:55 10080\n4.06 09:30 3028\n4.06 17:13 1932\n4.06 18:48 415\n18.03 17:00 313 Иқтисод


Орқага қараган эса сиёсатчидир. Унга келажак томон йўл эмас, тўпланиб турган одамлар керак, уларни алдаши, қўлланиши, лақиллатиши ва шу аснода ўз ишини битириши лозим.\nСиёсатчининг тақдири, ҳаёти, иқтисоди шу одамларга боғлиқ. Уларнинг ҳисобига яшайди. Акс тақдирда очдан ўлади, номи унут бўлади. У бундан жуда қўрқади.\nСиёсатчи ёнидаги икки уч малайи орқали майдондаги одамларга тинмай ўзи мадҳ этилган ёки ўзигагина оид қоғозлар, варақалар, китоблар тарқатади. Одамларни бир лаҳза ҳам эркин ўйлашга қўймайди. Уларнинг атрофига тўрт-бешта мегафон қўяди ва ҳаммасида бирдан унинг номи айтила бошланади.\nОдамлар бутун дунё шу номни такрорламоқда деган ёлғон ҳисга тобе бўладилар. Бу одамларни манқуртлаштиришгина эмас балки одамларнинг ихтиёрий манқуртлашуви ҳамдир.\nАгар одамлар олдинга қараб юра бошласалар сиёсатчи вақтинча йўл четига ўтади, бирор хавфсизроқ, тепароқ жойдан туриб кузатади. Одамлар яна ҳам олдинга юрсалар у ортда қолади.\nБаъзан эса одамлар орасидан чиққан кимлардир уни қўллана бошлайдилар. Унга сен буюксан дейдилар ва бунга унинг ўзи ҳам ишониб қолади. Аммо унинг руҳида бизнесменлик кучли ва яна бутун ҳаракатни бизнесга айлантиради. Зотан сиёсатчи учун сиёсат бизнесдир.\nУ тажрибага, маҳоратга эга. У оломон янгиланиб туришидан манфаатдор. Чунки одамлар сафига янгитдан қўшилганлар унинг гапларига ошуфта бўлиб, олдинга ўтадилар, илгаридан шу ерда турганлар эса ортга чиқиб қоладилар. Янги келганлар сиёсатчининг қичқириқларидан илҳомланадилар, унинг гапларига қўшилиб бақира бошлайдилар, унинг номини айтиб ҳайқирадилар.\nЧунки оломоннинг орасида сиёсатчи билан бирга бу ишдан нон ейдиган одамлар ҳам бор. Бақиришни ўшалар бошлаб берадилар. Оломон эса уларга жўр бўлади. Шу зайл бир муддат ишонганлар ва аста секин ишончини йўқотганлар конвейр усулида алмашиб тураверадилар.\nМегафончиларни сақлаш,, варақаларни нашр этиш, китобларни чиқариш, оиласини тебратиш, қариндош уруғларини таъминлаш, давру даврон суришнинг ўзи бўладими?\nСиёсатчи ва лидерни ажратиб ололмаган халқ ҳеч қачон олдинга юра олмайди, бир жойда депсиниб тураверади.\nХудди 15 йилдан бери депсиниб турган Ўзбек каби!\nХудди ҳали яна сиёсатчига оғзи очилиб, олдинга юришни истамаётган, ва ҳали яна депсиниб туришдан қониқаётган Ўзбек каби!\n« Ёдгор Обид Яқингинада ўтган кунлар: “ХАЛҚ СЎЗИ” »


28.09.2021 20:29 0 1863\nШавкат Мирзиёев Фарғона вилояти сайловчилари билан учрашувдан сўнг, Бағдод тумани Гулистон маҳалласида бунёд этилган Маданият марказида санъат намояндалари билан суҳбатлашди. Бу ҳақда давлат раҳбарининг матбуот хизмати хабар берди.\n– Иқтисодиёт билан бирга маданиятни ривожлантиришга ҳам ҳаракат қилаяпмиз. Фарғона азалдан санъаткорлар ватани бўлиб келган. Қўқон театри таъмирланиб, замонавий шароитлар яратилгани, улуғ адиб ва санъаткорлар хотирасига бағишлаб музей ва мактаблар ташкил этилгани хайрли бўлди. Бугун сайловчилар билан учрашувда Зокиржон Холмуҳаммад ўғли Фурқат, Ашурали Зоҳирий, Юсуфжон қизиқ Шакаржонов номини абадийлаштириш, Санъаткорлар хиёбонини барпо этиш, умуман, вилоятда маданиятни ривожлантириш бўйича кўплаб фикрлар билдирдим. Агар сизлар қўллаб-қувватлаб, ўз ҳиссангизни қўшсангиз, бу санъат ривожига, ёшлар тарбиясига хизмат қилади, деб ўйлайман, – деди давлатимиз раҳбари.\nПрезидент шу маҳалладаги иссиқхонани ҳам бориб кўрди. Бу ерда «ёшлар дафтари»га кирган 500 нафар йигит-қиз иш билан таъминланган.\nДавлатимиз раҳбари уларнинг деҳқончилиги, даромади, режалари билан қизиқди.\nЁшлар иссиқхонада асосан лимончилик билан шуғулланаётгани, қатор ораларига бодринг, помидор, қалампир, сабзавотлар экиб, даромад олаётгани, бунинг самарасида оиласи «ёшлар дафтари»дан чиққани ҳақида сўзлаб берди.\n– Ерга муносабат ўзгаряпти, ҳаракат қилсак, натижа бўлади. Бу сизларга кичик бўлса ҳам, бир имконият. Ҳали яна иссиқхоналар қурилади, кўплаб корхоналар ташкил этаяпмиз, уларга сизларга ўхшаган меҳнаткаш, билимли ёшлар керак. Ҳеч қачон изланишдан, ўрганишдан тўхтаманглар. Ёшларнинг билим олиши учун Фарғонада қўшимча имкониятлар яратамиз, – деди Шавкат Мирзиёев.\nАвто 19/10, 10:10


Газ йўқ, лекин чидаш керак. Энергетика вазирлиги Тошкентда газ билан боғлиқ муаммолар борлигини кўрмаяпти Ўзбекистон янгиликлари\nГаз йўқ, лекин чидаш керак. Энергетика вазирлиги Тошкентда газ билан боғлиқ муаммолар борлигини кўрмаяпти\n11 December 2020, 15:03\nЎзбекистон, Тошкент – Batafsil.uz. Мана икки кундирки, Энергетика вазирлиги Тошкентда газ билан боғлиқ муаммоларни кўрмаяпти. Бироқ, ижтимоий тармоқлар бу ҳақидаги шикоятлардан тўлиб кетган. Бу тўғрисида Batafsil.uz. колумнисти Денис Довлатов ҳикоя қилади.\nЭлектроэнергия ва газ таъминоти билан боғлиқ ҳар кунлик ҳисоботларда икки кундан буён Энергетика вазирлиги пойтахтда газ босими билан боғлиқ муаммолар хусусида сукут сақламоқда. Лекин фойдаланувчиларнинг изоҳларига кўра, бу борада жиддий муаммолар талайгина. Газнинг паст босими асосан Чилонзор, Олмазор, Юнусобод, Мирзо-Улуғбек туманларида кузатилмоқда.\nҚахратон қиш арафасида одамлар электр иситгичлар, мультиварка ва электроплиталарни оммавий равишда харид қилишмоқда.\nСуҳбатлашиш имкони бўлган газ таъминоти ташкилоти ходимларидан бирининг сўзларига кўра, бу ҳолатнинг асосий сабаби- "Ўзтрансгаз"га тегишли магистрал газ қувурларида босим йўқлигидадир. Бошқача айтганда, газ ҳаммага ҳам етишмаяпти. Газ қўйиш станцияларида газ қўйиш чегараланганига қарамасдан, вазият ижобий томонга ўзгармаяпти.\nЭслатиб ўтамизки, Давлат статистика қўмитаси маълумотларига қараганда, 2020 йилнинг 10 ойи давомида мамлакатда газ қазиб олиш қарийб 9,6 миллиард кубометрга тушиб кетган. Жорий йилнинг январь-октябрь ойларида 40,4 млрд. куб метр газ, ўтган йилнинг шу даврида эса 50,1 млрд. куб метр газ қазиб олинган.\nЁмони шундаки, бу вазиятда ҳудудий газ таъминоти корхоналари ходимлари айбдор бўлиб қолишмоқда. Одамлар жанжаллашиб, уларни айблашмоқда. Бироқ, оддий ишчилар эмас, қарор қабул қиладиган кишилар, геология қидирув ишлари ва соҳа ривожи стратегиясини тайёрлаш учун масъул бўлган шахсларни айблаш керак.\nЯна бир қизиқ жиҳати бор. Энергетика вазирлиги иссиқхоналарнинг кўмир ва бошқа муқобил ёқилғи турларига ўтказилганини таъкидлашига қарамасдан, улар газда ишлашни давом эттиришмоқда. Бу ҳақида Ғазалкент 7 округидан сайланган депутат Низом Садриддинов айтиб берди. Энергетика вазирлиги табиий газдан фойдаланишга рухсат этилган иссиқхоналар рўйхатини тасдиқлаган экан.\n“Демак, ўзлари таъқиқлаб, бу ҳақида ҳамма жойга жар солаётган бир пайтда яна ўзларининг бунга рухсат беришлари коррупцион схемалардан дарак эмасми?”, -деди депутат.\nБухоро туманида газ муаммолари туфайли йўлни тўсмоқчи бўлган кишилар билан боғлиқ ҳодиса ҳам ташвишга сабаб бўлади. “Бухоро ҳудудгаз”нинг таъкидлашича, “Соҳибкор” газ тақсимлаш станциясида иккинчи краннинг ёпиб қўйилиши бунга сабаб бўлганмиш.\nБу борада асосий саволга жавоб берилмаган – ким ва нима учун бу кранни ёпиб қўйган? “Ўзтрансгаз”га ҳам савол бор – аҳоли учун газни ёпиб қўйиш ҳуқуқи кимга берилган? 1.3 мингта уйни газ ва иссиқликсиз қолдирган шахснинг ўзи ким экан?\nЯна бир ёқимсиз саволни бермаснинг иложиси йўқ. Вилоятларга ажратилган газ меъёри ўрнатилганми, бу меъёрдан ортиқча фойдаланганлик учун қандайдир шасхлар юқорида кўрсатилган кранларни ўчира оладими?\nХуллас, жавобларни кутиб қоламиз. Ўзбекистонликларга чидаб туришдан ўзга чора йўқ.


«Адолат» СДП депутатликка номзодларнинг плакатларидаги техник хатоликлар бўйича баёнот берди - zarnews.uz\nЎзбекистон «Адолат» СДП Тошкент шаҳар Кенгаши интернет тармоғида тарқалган плакатлардаги техник хатоликлар бўйича баёнот берди.\n«Адолат» СДП йиллар давомида халқимиз ишончини қозонган, юксак билим ва малакага эга номзодларни барча даражадаги депутатлик ўринлари учун илгари сурмоқда. Аммо баъзи бир техник сабабларга кўра, сайловчиларни чалғитувчи хатолар ҳам ўтиб кетмоқда.\nЖумладан, Тошкент шаҳар кенгаши томонидан кўрсатилган Ёрқин Расулов ва Заурхан Алиев каби номзодларнинг тарғибот плакатларида юқоридаги каби техник камчиликлар кузатилди.\nБугунги кун ҳолати бўйича техник хатоларга эга бўлган плакатлар олиб ташланди ва эртанинг ўзидаёқ янги таҳрирдаги плакатлар жойлаштирилиши кўзда тутилган.\nБундай ҳолатлардаги техник хатоликларга ўз вақтида эътибор қаратган блогер ва сайловчиларга миннатдорчилик билдирган ҳолда мазкур ҳолатлардаги хато ва камчиликлар тўлақонли бартараф этилишини маълум қиламиз. Ўйлаймизки, бундай техник хатоликлар сайловчиларимизнинг «Адолат» СДПга бўлган ишончига таъсир қилмайди.\nЎзбекистон «Адолат» СДП Тошкент шаҳар Кенгаши ахборот хизмати.\nТеглар: сайлов "Адолат" СДП\nкоронавирус Самарқанд авф этиш чартер рейс коронавирус тест Покистон Бразилия COVID-19 коронавирус соғайганлар Сардоба Шавкат Мирзиёев мутолаа


Абу Қатода разияллоҳу анҳудан ривоят қилинган ҳадисда Расулуллоҳ саллаллоҳу алайҳи ва саллам шундай дедилар: “Арафа куни тутилган рўза икки йиллик: ўтган ва келажак йилдаги гуноҳларни каффорат қилади. Ошуро куни тутилган рўза эса ўтган йилги гуноҳларни каффорат қилади”.\nНававий раҳимаҳуллоҳ айтади: “Ушбу ҳадисдаги гуноҳлардан мурод кичик гуноҳлардир”.\nРасулуллоҳ саллаллоҳу алайҳи ва саллам Маккада эканларида ошуро кунида рўза тутар эдилар. Мадинага ҳижрат қилганларидан сўнг одамларни бу кунда рўза тутишга буюрдилар ва ошуро рўзасини тутиш фарз бўлди. Кейинчалик рамазон рўзаси фарз қилингач, ошуро рўзасининг фарзлиги насх (бекор) қилиниб, у кунда рўза тутиш мустаҳаб бўлиб қолди.\n“Икки саҳиҳ ҳадислар тўплами”да Ойша разияллоҳу анҳодан ривоят қилинади: “Қурайш жоҳилиятда ошуро кунида рўза тутишарди. Расулуллоҳ саллаллоҳу алайҳи ва саллам ҳам жоҳилият даврида бу кунда рўза тутар эдилар. У зот Мадинага келгач, бу кунда рўза тутдилар ва одамларни ҳам рўза тутишга буюрдилар. Рамазон рўзаси фарз қилингач, ошуро кунида рўза тутиш тарк қилинди; ким хоҳласа тутадиган, ким хоҳламаса тутмайдиган бўлиб қолди”. Расулуллоҳ саллаллоҳу алайҳи ва саллам Мадинага келганларида яҳудларнинг ошуро куни рўза тутишларига гувоҳ бўлдилар.\n“Икки саҳиҳ ҳадислар тўплами”да Ибн Аббос разияллоҳу анҳумодан ривоят қилинади: “Расулуллоҳ саллаллоҳу алайҳи ва саллам Мадинага келдилар ва яҳудларнинг ошуро куни рўза тутишларини билдилар. Шунда у зот яҳудлардан сўрадилар: “Сизлар рўза тутадиган бу кун қандай кун?”. Яҳудлар айтдилар: “Бу улуғ бир кун. Бу кунда Аллоҳ Мусо ва унинг қавмига нажот берган, Фиръавн ва қавмини эса сувга ғарқ қилган. Мусо Аллоҳга шукр қилиш учун бу кунда рўза тутган ва биз ҳам шунинг учун рўза тутамиз”. Расулуллоҳ саллаллоҳу алайҳи ва саллам айтдилар: “Ундай бўлса, биз сизлардан кўра Мусога (эргашишга) ҳақлироқмиз”. Шундан сўнг Расулуллоҳ саллаллоҳу алайҳи ва саллам бу кунда рўза тутдилар ва асҳобларини ҳам рўза тутишга буюрдилар”.\nРасулуллоҳ саллаллоҳу алайҳи ва саллам умрларининг охирида яҳудлардан фарқли рўза тутишни хоҳладилар. Ибн Аббос разияллоҳу анҳумодан ривоят қилинади: “Расулуллоҳ саллаллоҳу алайҳи ва саллам айтдилар: “Агар келгуси йилга қадар ҳаёт бўлсам, албатта, (муҳаррам ойининг) тўққизинчи куни ҳам рўза тутаман”.\nБошқа бир ривоятда бундай дейилади: “Келгуси йил келмасидан бурун Расулуллоҳ саллаллоҳу алайҳи ва саллам вафот этдилар”. Демак, муҳаррам ойининг тўққизинчи ва ўнинчи кунлари рўза тутиш мустаҳаб экан.\n(2) Ошуро куни Ҳусайн разияллоҳу анҳу ўлдирилгани муносабати билан шиа тоифасининг бу кунда мотам тутиши улар ўйлаб топган залолатдир. Зеро, на Аллоҳ таоло ва на Расулуллоҳ саллаллоҳу алайҳи ва саллам пайғамбарларга мусибат етган ёки вафот этган кунларда мотам тутишга буюрган. Шундай экан, пайғамбарлардан бошқа солиҳ инсонлар учун мотам тутиш қаёқдан жоиз бўлсин?!\n(3) Имом Аҳмад ривоят қилган баъзи ҳадисларда: “Ошуро куни рўза тутинглар, яҳудларга хилоф иш тутинглар: ундан бир кун олдин ёки бир кун кейин ҳам рўза тутинглар”, дейилган. Бироқ бу заиф ҳадис. Чунки ҳадис санадида Ибн Абу Лайло мавжуд бўлиб, унинг хотираси яхши эмас. Қолаверса, Ато ва Ибн Абу Лайлога нисбатан ишончли бошқа кишилар ривоятда унга хилоф қилганлар. Улар ҳадисни саҳиҳ санад билан “мавқуф” ҳолатда, яъни Ибн Аббос разияллоҳу анҳумонинг сўзи сифатида ривоят қилишган. Ҳадис матни қуйидагича: “(Муҳаррам ойининг) тўққизинчи ва ўнинчи кунларида рўза тутинглар, яҳудларга хилоф қилинглар”. Ҳадисда ўн биринчи кун зикр қилинмаган.\nШайхулислом Ибн Таймия раҳимаҳуллоҳ айтади: “Ошуро куни тутилган рўза бир йиллик гуноҳларга каффоратдир. Фақат шу куни рўза тутиш макруҳ эмас”.\n Имом Аҳмад (1/241) ва Ибн Хузайма (2095) ривоят қилишган. Ҳадисни Шайх Албоний “Ибн Хузайма” асарига ёзган изоҳларида заиф деган, шунингдек, уни шайх Шуайб Арноут ҳам заифга чиқарган. Қаранг: “Зодул маод”, 2/69.\n “Ал-ихтиёрот ал-фиқҳийя”, 110-бет.


Тежамкорлик инсон бахти\nХалқимиз тежамкорлик – инсоннинг маънавиятини бойитади, оиласида қут-барака олиб келади, деб бежиз айтмаган. Тежам – бу нарсаларни исроф қилмаслик, уни қадрлаш, ҳар бир буюмни ўз меъёрида ишлата билиш керак. Аждодларимиз тежамли оилаларнинг баракали, тўкис, дастурхони тўкин бўлишини башорат қилишган. Тежамкорлик – аввало, халқнинг ва ўзининг меҳнатини қадрлаш, қаноатли бўлиш, фақат бугунни эмас, эртани ҳам уйлаш, тадбиркор бўлишдир.\nТежамкорлик – яхши, исрофгарчилик – ёмондир. Давлатимиз, оиламиз бой бўлсин, десангиз ҳар бир нарсани оқилона, исроф қилмай фойдаланишга одатланинг. Тежамкорлик топган даромадидан режа асосида фойдаланишлиги учун бойиб, мол-у мулкка эга бўлади. Оз бўлса-да, берилган неъматнинг шукрини адо қилиб юрган киши, шукр қилмагандан афзалдир. Биз исроф қилаётган нарсаларни оқибати ёмон бўлишини ҳамиша хис қилиб яшашимиз керак.\nСувсиз, овқатсиз, чироқсиз ҳаётни бир тасаввур қилиб курайлик-а. Йўқ, биз бу нарсаларни абадий деб ўйлаймиз. Бизга берилган неъматларни ўз вақтида қадрига етиб исрофгарчиликни олдини олишимиз керак. Бойлик албатта ҳаракатнинг мевасидир. Лекин кимлардир ота-онасини пешона териси билан топган пулини кўкка совуришади. Ундай инсонлар учун пулни тежаб ишлат деган сўз бегонадир.\nИсрофгарчилик – пул, мол ва неъматларини керагидан ортиқча ишлатиш, нобуд қилиш, ўринсиз ёки ортиқча сарфлашдир. Исрофгарчиликка йўл қўймаслик, режалилик ҳар бир оилага қут-барака, тўкинлик олиб келади. Исрофгарчиликнинг охири эса ночорлик хорликдир. Оилада ҳар бир нарсанинг ўз ўрни бор. Топган-тутган нарсаларни ўз ўрнида ишлатиши лозим. Уларни исроф қилишга йўл қўймаслик керак. Ота-онанинг меҳнати билан оила учун келтирилган озиқ-овқатлар, кийим-бошларни асраш керак. Ота-онанинг маблағига олинган мактаб ўқув қуроллари (дафтар, қалам, китоб, ручка ва бошқаларни) эҳтиёт қилиш, кераклигини ишлатиш, озгина ишлатиб ташламаслик лозим. Чунки бу ҳам исроф. Овқатнинг охиригача емасдан қолдириш, кўчама-кўча юриб, вақтни беҳуда сарф қилиш одобдан эмас. Вақтни тежаш, уни фойдали ўтказиш лозим. Емоқ, ичмоққа, кийинмоққа уй-рўзғорга керакли нарсаларни исроф қилмасликка одатланмоқ яхшидир. Бўш вақтни фойдали ўтказмаслик ўзингиз учун зарардир.\nМ. Собиров номли\nмактабнинг 10-б синф ўқувчиси\nTags: №4, З.Солиева\nКитоб ўқимаётганимизнинг сабаби нимада?\n12 апрел - космонавтика куни


Москва мусулмонлари Муҳаммад пайғамбарнинг туғилган кунини нишонлашади\n12:11 24.01.2016 (Янгиланган 12:20 24.01.2016)\nМоскванинг Крокус Сити Холл кўргазмалар мажмуасида бўлиб ўтадиган "Мавлид-ан-Наби. Кўнги суҳбати” тадбирида муфтий Равил Ғайнуддн, Татаристон президенти Рустам Миннихонов ва Чеченистон раҳбари Рамзан Қодировла келиши кутилмоқда.\nТОШКЕНТ, 24 янв – Sputnik. Муҳаммад пайғамбарнинг туғилган кунига бағишланган тадбир "Мавлид-ан-Наби. Кўнги суҳбати” тадбири бугун, якшанба куни Москванинг Крокус Сити Холл кўргазмалар мажмуасида бўлиб ўтади, Россия Муфтийлар кенгаши матбуот хизмати хабарига кўра.\nУшбу тадбирда Россия Муфтийлар кенгаши раиси Равил Ғайнуддн, Татаристон президенти Рустам Миннихонов ва Чеченистон раҳбари Рамзан Қодировла келиши кутилмоқда.\nБайрам меҳмонларига Муҳаммад пайғамбарга бағишланган театр намойиши бўлиб ўтади. Намойшда 40дан зиёд артистлар иштирок этади, бош ролда таниқли кино ва театр актери — Марат Башаров.\n“Биз бу йил ушбу байрам кўзгусида замонавий муаммоларни намойиш этмоқчимиз ва шу билан дин, диний эътиқод ва ақидалар бугунги кунда ҳам жуда муҳим эканлигини кўрсатмоқчимиз”, — деди Ренат Абянов, тадбий сценарий муаллифи.\nБайрам концертида рус тилига таржима қилинган диний қасидалар – Нашидлар куйланади. Мусиқали ижролар таниқли эстрада артистлари ҳамда “Голос Дети” конкурси финалисти Саида Мухаметзянова ҳам қатнашади.\nМосква жомеъ масжидида Қурбон Ҳайит\nБайрам тадбирида Муҳаммад пайғамбарнинг соч толаси ҳам оммага намойиш қилинади. Ҳозирги кунда ушбу табаррук ёдгорлик Москва Жоме масжидида сақланмоқда.\nМуҳаммад пайғамбарнинг туғилган куни мусулмон жамолар томонидан ушбу ойнинг турли кнларида нишонланиши мумкин. Ҳар бир жамоа ушбу байрамни қайси кунда нишонлашни ўзи ҳал қилади. Байрамда, одат бўйича мусулмонлар ҳадислар ўқийди, бир-бириникиги меҳмонга боради ва совғалар билан алмашади.\n"Гейларга эркинлик йўқ" - Ўзбекистон БМТ тавсиясини рад этди\nАҚШга у илгари тасаввур ҳам қилиб кўрмаган фожиани кўрсатиш қўлимиздан келади - КХДР ТИВ\nДунё мамлакатларида ўртача маош қанча


"Лестер"га қарши баҳс олдидан Сульшер иштирокидаги матбуот анжумани (тўлиқ) / CHAMPIONAT.asia\n02:56Испания. "Атлетико"нинг кучи 17-ўриндаги жамоага етмади 8 02:44А Серия. "Милан" ўз майдонида "Ювентус"ни "янчиб ташлади" 65 02:16АПЛ. "Арсенал" ўз майдонида "Лестер"ни юта олмади 9 01:42BREAKING: Жасурбек Яхшибоевнинг янги жамоаси маълум 9 00:42Италия. "Лацио" бу сафар сенсацион тарзда мағлубиятга учради 2 00:25Испания. "Сельта" - "Атлетико" учрашувининг асосий таркиблари маълум бўлди 3 00:23Дердийок иккита гол урган "Пахтакор" - "Машъал" учрашувидан ГАЛЕРЕЯ 0 00:13Андрей Канчельскис: "Исмини айтмайман, у каби футболчиларни энди майдонга туширмайман" 32 00:11Дилшод Аҳмадалиев: "Меҳнатларимиз самарасини берганидан хурсандман" 2 00:06"Бунёдкор" - "Навбаҳор" учрашувидан қайноқ ГАЛЕРЕЯ 1 00:03АПЛ. Голларга бой ўтган Лондон дербиси якунланди 34 23:58"Сўғдиёна" - "Бухоро" 3:1. Барча голлар ва хавфли вазиятларни томоша қилинг 0 23:56"Милан" - "Ювентус". Асосий таркиблар маълум! 8 23:53АГМК - "Қўқон-1912" 2:1. Барча голлар ва хавфли вазиятларни томоша қилинг 2 23:41АПЛ. Тур марказий учрашуви: "Арсенал" - "Лестер" учрашувининг асосий таркиблари маълум бўлди 9\n"Лестер"га қарши баҳс олдидан Сульшер иштирокидаги матбуот анжумани (тўлиқ)\n13 сен 2019 18:36\nТеглар : Олд Траффорд Лестер Манчестер Юнайтед АПЛ Оле Гуннар Сульшер\nЭртага, 14 сентябрь куни АПЛда 5-тур беллашувларига старт берилади. "Олд Траффорд"да МЮ "Лестер"ни қабул қилади.\nБугун ана шу учрашув олдидан "Қизил иблислар" бош мураббийи Оле-Гуннар Сульшер иштирокида матбуот анжумани бўлиб ўтди.\nМаркус Рашфорд - 8'\nСтадион: Old Trafford, 73689 томошабин\n8' Маркус Рашфорд\n67' Неманья Матич (Фред)\n70' Хуан Мата (Тахит Чонг)\n84' Дэниел Джеймс\n90' Дэниел Джеймс (Аксель Туанзебе)\n57' Хамза Чоудхури (Айосе Перес)\n68' Демарай Грей (Харви Барнс)\n75' Джеймс Мэддисон\n90' Бен Чилуэлл\nЖароҳатланганлардан кимдир эртага майдонга тушишига ваъда бера олмайман. Лекин, биз улардан ҳеч бўлмаса бир ёки икки нафари захирада бўлишига ҳаракат қиламиз. Кўрамиз, ўйингача нима бўларкин. Балки улар кейинги дам олиш кунигача сафга қайтишар.\nЛазаретимиз ҳамон тўла. Эҳтимол Аарон (Ван Биссака) ёки Жесси тайёр бўлар. Лекин, бунга кафолат бера олмайман.\n"Лестер" - ҳамиша оғир ўйин. Бу топ-4га киришни хоҳлайдиган жамоа. Уларда яхши ўйинчилар, ажойиб мураббий бор. Брэндан (Роджерс)нинг жамоалари ҳар доим томошабоп футбол намойиш этади. Биз 3 очко ишлаш учун яхши ўйнашимиз зарур.\nБизда майдонга тушиши мумкин бўлган тажрибали ўйинчилар бор. Хуан, Неманья, Эш - уларнинг барчаси дастлабки турларда унча кўп ўйнашмади. Лекин, эртага бизнинг бошланғич таркибимиз ўртача ёши кўтарилади.\nДе Хеанинг шартномаси ҳақида\nМен Давиднинг қолишини хоҳлайман ва унинг ўзи ҳам буни билади. Давид - дунёнинг энг зўр дарвозабони. Буни кўп йиллардан бери кўриб келмоқдамиз. Умид қиламан, у фаолиятини энг юқори даражада "Манчестер Юнайтед"да тугатади. Клуб ва Давид ўртасида кўплаб музокаралар бўлди. Якунда у билан янги шартнома имзолай оламиз деб умид қиламан.\nПогба ўйиндан ташқарида\nПогба тўлиқ тайёр бўлмайди. У кутилмаганда тўлиқ соғайиб кетади ва эртага 100 фоизга тайёр бўла олади деб ўйлайсизми? Йўқ, бундай бўлмайди.\nМагуайр қай даражада мослашиб олди?\nЎйлашимча, у қойилмақом бўлди. У жамоага келди ва ўзини майдонда ҳам, кийиниш хонасида ҳам етакчи сифатида кўрсата олди. Аминманки, у собиқ жамоаси билан тўқнашувни сабрсизлик билан кутмоқда. У келажакда жамоада катта ролни бажаради. У айнан бизга зарур футболчи эканлигига амин бўлиш учун узоқ вақт уни кузатиб бордик. Шу сабаб унга пул сарфладик. "Лестер" эса уни йўқотишни истамаган эди.\nЕтакчилар камлигини инобатга олганда Магуайр келажакда сардор бўлиши мумкинми?\nУнда ўзгача характер бор, бу орқали у катта клубнинг сардори бўлиши мумкин. Кийиниш хонасида у етакчи. Унинг ўзини тутиши, характери - кузатишни хоҳлайдиган жиҳат. Кимдир ўйин бўйича етакчи, кимдир суносабатларда. Унда эса ҳар иккиси қоришиб кетган.\nУмид қиламиз, у кейинги ҳафта "Вест Хэм"га қарши ўйинга тайёр бўлади. Поль ва Антони бир босқичда ва уларнинг ҳар иккиси кейинги ўйинга тайёр бўлади деб ўйлайман. Лекин, бундан ортиқ ҳеч нарса айта олмайман.\nУни ўрганаётганимизда Гиггз билан гаплашдим ва у "Олд Траффорд"даги биринчи ўйинидаёқ гол урганидан ажабланмадим. У ишончга эришди, у қойилмақом ўйнади. Унда портловчи тезлик бор. У ҳар икки оёғи билан зарбалар беришни машқ қилмоқда ва янада кўпроқ голлар уради.\nСкоулзнинг сўзларига кўра, "Юнайтед" яқин бир неча йилларда чемпионатни ютмайди\nПол "Манчестер Юнайтед" футболчиси бўлиш нима эканлигини яхши билади. "Ливерпуль" ва "Сити"нинг биз билан ўтган мавсумдаги фарқидан келиб чиқилса, уларга тез орада чақирув ташлай олишимиз қийин. Лекин, ишлар тўғри йўлга қўйилганини у кўриб турибди. Тўғри йўлни топа олишимизга ишонаман.\nАПЛ. "Арсенал" ўз майдонида "Лестер"ни юта олмади 9\nАПЛ. Тур марказий учрашуви: "Арсенал" - "Лестер" учрашувининг асосий таркиблари маълум бўлди 9\nБиласизми, "Сити" 26 марта зарба бериб, гол ура олмади 0\nМЮ Погбанинг маошини оширмоқчи 1\n"Лестер" "Ювентус" ҳимоячисини нишонга олди 4\nМЮ Акега қизиқмоқда, Сульшер ўйиндаёқ уни жамоага ўтишга кўндирмоқчи бўлди 5\nКарикатура: Футбол ҳафтаси қандай ўтди?! 5


Президентимиз раҳнамолигида ёшларнинг ҳуқуқ ва манфаатларини таъминлаш, замонавий билим ва касб-ҳунарларни пухта ўзлаштириши, истеъдод ва салоҳиятини кенг намоён этиши учун барча шароитни яратишга алоҳида эътибор қаратилмоқда.\nБунга жавобан навқирон авлодимизнинг Ватан тақдири, мамлакатимизда кечаётган демократик ўзгариш ва иқтисодий юксалишларга нисбатан дахлдорлик туйғуси тобора ортиб бормоқда. Буни уларнинг сайлов қонунчилигини астойдил ўрганаётгани, сиёсий партияларнинг сайловолди тадбирларига катта қизиқиш билдираётгани мисолида ҳам кузатиш мумкин. Мамлакатимизда ҳуқуқий демократик ва фуқаролик жамиятини янада ривожлантиришда сайловларнинг ўрни, сайлов қонунчилигига киритилган ўзгартиш ва қўшимчаларнинг мазмун-моҳиятига бағишланган ёшлар иштирокидаги тадбирлар Фарғона вилоятида ҳам бўлиб ўтмоқда. Фарғона политехника институтида ташкил этилган ана шундай тадбирда илк бор овоз берувчи ёшларга миллий сайлов қонунчилигимизнинг мазмун-моҳияти хусусида маълумотлар берилди.\n– Бу йил биринчи марта сайловда қатнашиб, муносиб номзодларни сайлаш учун ўз муносабатимни билдираман, – дейди ушбу институт талабаси Аброр Отабоев. – Сайловда овоз бериш шарафли, айни пайтда ўта масъулиятли эканини чуқур англаб турибман. Шу боис тенгдошларимнинг сайлов ҳақидаги тушунчаларини, сайлов қонунчилиги борасидаги билимини янада бойитишда бу каби тадбирларнинг аҳамияти катта.\n– Президентимиз ҳар бир чиқишларида бизга “Азиз фарзандларим” дея меҳр билан мурожаат қилади, – дейди Зулфия номидаги Давлат мукофоти совриндори Камола Раҳмонова. – Биз ҳеч кимдан кам эмаслигимиз ва ҳеч қачон кам бўлмаслигимизни таъкидлаб, юксак марраларга интилиб яшашга даъват этади. Мен бу йил биринчи бор сайловда қатнашиш ва овоз бериш ҳуқуқига эга бўлиб турибман. Мен буни ўз келажагим ва ҳаётим янада гўзал ва фаровон бўлиши йўлидаги улкан имконият, деб биламан. Шунинг учун энг муносиб номзодни қўллаб-қувватлайман. Қолаверса, бу мустақил Ўзбекистоннинг тенг ҳуқуқли фуқароси сифатида менинг конституциявий бурчим ва фуқаролик мажбуриятимдир. Бинобарин, ҳар бир кишининг овози сайловнинг тақдирини ҳал қилишда муҳим аҳамиятга эга.


Махачев 9 кг ортиқча вазндан қутила оладими? UFC юлдузларидан яна кимлар шундай муаммога дучор бўлишган? / Olamsport.com\nТеглар : Хабиб НурмагомедовЖон ЖонсПауло Коста\nЕнгил вазннинг енгилмас чемпиони Хабиб Нурмагомедов доим вазн ташлашга тўғри келади. Енгил вазн тоифасида лимит 70 кг.ни ташкил қилади, бироқ Хабиб жанг қилмайдиган вақтларида унинг вазни 85-87 кг.гача етади. Хабиб вазн ташлашдаги муаммолари сабабли бир нечта жангларда тарозига чиқишга улгурмасдан аҳволи оғирлашиб қолиб, шифохонага олиб кетилган. Бироқ "Бургут" хатоларидан тўғри хулоса чиқаришни бошлади ва сўнгги жангларида қийинчиликсиз вазн кўрсатмоқда. Айнан Хабиб Исламнинг вазн ташлашига ёрдамлашадиган асосий фигурага айланади.\nЖон Жонс ҳақида гап кетганда, кўпчилик эксперт ва мухлислар уни ҳақиқий оғир вазн жангчиси деб ҳисоблар эди, бироқ Жонс ўтган йилга келибгина яримоғир вазн камаридан воз кечиб битта тепа вазнга ўтди. Яримоғир вазн жангчиси 93 кг. тош босиши лозим бўлади. Жонс эса оддий кунларда 108 кг вазн билан ҳаракатлаган. Бироқ америкалик ҳеч қачон вазн ташлашда қийинчиликка учрамаган ва доим керакли вазнни кўрсатган.\nПауло Костанинг танқидчилари доим бразилияликнинг ўрта вазн жангчиси эмас деб танқид қилади. Нега? Ўрта вазндаги лимит 84 кг, бироқ Паулонинг вазни эса ўртача 100-105 кг бўлади. Унга бир неча бор битта юқори вазнга ўтиш ҳақида маслаҳат беришади, аммо Костага бу гапларнинг таъсири йўқ. Ўрта вазн чемпиони Исраель Костани алдоқчи деб бир неча бор танқид қилди. Лекин шу вақтгача USADA Костага эътироз билдирмаган.\nЕнгил вазн тоифасида собиқ UFC камари соҳиби Жозе Альдо енгил вазн тоифасига доир барча вазнларда жанг қилди. Унинг одатий вазни 77-80 кг бўлади. Бироқ Жозе сўнгги жангини Марлон Мораесга қарши жанг қилди ва вазн ўлчаш маросимида 61 кг тош босди. Вазн ўлчаш маросимида Альдонинг ҳолатига ҳеч ким ҳавас қилмайдиган даражага келиб қолди.\nНигериялик чемпион UFC'га келишдан аввал ўрта вазнда жанг қиларди. Бироқ Усман яримўрта вазнда жанг қилишга ҳеч қандай тўсиқ йўқ. У бу вазнда белгиланган лимит 77 кг вазнни қийинчиликсиз кўрсатади. Камару навбатдаги жангларига тайёргарликни бошлашидан аввал 90-92 кг вазн кўрсатади. Бу дегани - ҳар бир жанг учун камида 13-15 кг вазн ташлаш керак бўлади.


Жисмоний шахслар солиқларини\nЮридик шахслар солиқларини\nPayme, Click, Upay тўлов тизимлари орқали солиқларни тўланг!\nСолиқ органларига ташриф буюрмасдан солиқларнинг айрим турларини тўлаш имконияти жорий этилди:\nIP суғурта бадали (Код: 38);\nIP даромад солиғи (Кoд: 47);\nДаромад солиғи - декларация (Код: 51);\nМулк солиғи (Код: 66);\nЕр солиғи (Код: 67);\nЖарималарни тўлаш (Код: 99);\nҲисобланган фоизлар учун тўлов (Код: 199).\nФойдаланувчи тўлов амалга ошириладиган объектни мустақил равишда танлаши мумкин. Солиқ тўловчи томонидан танланган объект учун тўлов автоматк равишда шахсий картадан амалга оширилади.\nТўлов тизимлари орқали жисмоний шахслар солиқлари қандай тўланади?\nЖисмоний шахсларнинг солиқларини тўлаш payme.uz, click.uz, u-pay.uz сайтларида жойлашган тўлов тизимлари сайтлари орқали ёки ушбу тўлов тизимларининг Play Market-дан юклаб олинадиган тегишли мобил иловалари орқали амалга оширилади.\nТўлов тартиби барча мобил тўлов тизимларида бир хил. "Хизматлар учун тўлов" - "Солиқларни тўлаш" бўлимида солиқ турини танлаш, СТИРингизни, тўлов миқдорини киритиш ва "Тўлаш" тугмасини босиш кифоя. Транзакциядан сўнг, тўлов муваффақиятли амалга оширилганлиги тўғрисида СМС-хабар келади.\nТўланган солиқлар тўғрисидаги маълумотлар хизмат кўрсатувчи банк томонидан автоматик равишда солиқ органларининг ахборот тизимига ўтказилади ва солиқ тўловчининг шахсий карталарига жойлаштирилади.\nШунингдек, тўланган солиқ тўғрисида маълумотни солиқ тўловчи my.soliq.uz "Електрон солиқ хизматлари" порталининг жисмоний шахснинг шахсий кабинетидаги "Жисмоний шахснинг шахсий карточкалари" електрон давлат хизматидан фойдаланиб олиши мумкин.\nЯНГИ ИМКОНИЯТЛAР: Эндиликда PAYME тўлов тизими фойдаланувчилари Жисмоний шахслар солиқлари учун тўловни шу билан бирга солиқ тўловчи жисмоний шахсларнинг шахсий кабинети орқали ҳам амалга ошириши мумкин!\nтўлов тартиби юқорида тавсифланганидан фарқ қилмайди.\nСолиқлар ва бошқа мажбурий тўловларни тўлаш схемаси:\nТўлов тизимлари ҳақида қисқача\nCLICK тизими — банк карталарингиз ва ҳисобларингизни бошқариш учун қулай воситадир. CLICK тизими ёрдамида сиз солиқларни ва бошқа мажбурий тўловларни тўлашингиз мумкин.\nТўлов тизими сизга солиқ идораси ва банкларга қатнашга илгари сарфлайдиган вақтингизни тежашга имкон беради. Хоҳлаган жойда ва хоҳлаган вақтда тўланг. Буларнинг барчаси фақат мобил телефонни талаб қилади.\nCLICK хизматларидан исталган интерфейс орқали фойдаланиш мумкин:USSD, CLICK Узбекистан иловаси, Телеграм мессенжеридаги @clickuz бот ёки онлайн “шахсий кабинет”. Ўзингиз учун қулай бўлганини танланг ёки барчасини ишлатинг. Барча тўловларингиз имкон қадар тез амалга ошади.\nТўлиқ маълумот www.click.uz веб-сайтида.\nҲисобни бошқаришга тўлиқ кириш ва исталган вақтда, исталган жойда тўловларни амалга ошириш имкониятини берадиган енг илғор дастурдан фойдаланинг.\nСолиқлар ва бошқа мажбурий тўловларни тезда тўлаш қобилияти.\nҚулай тўлов усули (интернет, SMS, USSD, мобил иловалар), тўловларни амалга ошириш учун тезкор тўловлар, тезкор кредитлар, онлайн тўловлар ҳолатини текшириш, тўловларни кузатиш, қулайлик учун "Оддий тўловлар" га транзакциялар қўшиш, "Aвтоматик тўлов" функсияси, онлайн қўллаб-қувватлаш хизмати.\nТўлиқ маълумот www.upay.uz веб-сайтида.\nAгар эгалик қилувчи шахснинг иккитадан ортиқ объекти бўлса ҳам ер ва мулк солиқларини тўлаш имконияти амалга оширилди. Фойдаланувчи тўлов амалга ошириладиган объектни мустақил равишда танлаш имкониятига ега бўлади. Тўлов автоматик равишда танланган объект учун солиқ тўловчининг шахсий картасига жойлаштирилади.\nТўлиқ маълумот www.payme.uz веб-сайтида.\nI-II чорак учун солиқларни электрон тўлаш тўғрисида маълумот\nСолиқ тўловчилар сони\n1 Жисмоний шахслар 999 650 47 398 968 9 105,6\n2 Юридик шахслар 256 030 3 439 342 14 194,6\n3 Якка тартибдаги тадбиркорлар 3 842 14 470 13,5\nЖАМИ 1 259 522 50 852 780 23 313.7\nТадбиркорлар солиқларнинг барча турларини ва мажбурий тўловларни онлайн тарзда солиқ тўловчининг шахсий ҳисоб рақами орқали тўлашлари мумкин.\nБунинг учун шахсий ҳисобварағингизда керакли солиқ ёки тўлов турини танлаш, тўлаш керак бўлган суммани кўрсатиш ва "тўлаш" тугмасини босиш кифоя.\nҚолган барча операциялар автоматик равишда амалга оширилади, яъни тўлов топшириғи яратилади, улар солиқ тўловчининг хизмат кўрсатиш банкига хавфсиз алоқа каналлари орқали йетказиб берилади ва шу билан бирга тўлов амалга оширилади ва тўланган сумма солиқ тўловчининг шахсий картасига ўтказилади.\nAгар солиқ тўловчининг банкдаги ҳисобида маблаг йетарли бўлмаса, унинг тўлов топшириғи автоматик равишда 2-рақамли банк картасига жойлаштирилади ва бу ҳақда Давлат солиқ қўмитаси електрон шаклда хабар беради.\nУшбу тўлов тизими кун бўйи, ҳафтада йетти кун ва бепул ишлайди.\nСолиқларни "шахсий кабинет" орқали тўлашнинг яна бир муҳим хусусияти шундаки, банкка тўлов топшириқномаларини ўз вақтида тақдим етмаганликлари учун мансабдор шахсларни маъмурий жавобгарликка тортиш сабабларининг олди олинади (Солиқ кодексининг 59-моддаси).\nЙиллар бўйича хўжалик юритувчи субъектларнинг электрон солиқ тўловларининг динамикаси\nСолиқ тўловчилар категорияси\nЭлектрон хизматлар Давлат хизматлари Электрон ҳукумат Солиқларни электрон тўлаш Электрон ҳужжатлар репозиторийси Статистик маълумотлар Электрон рақамли имзо\nОнлайн-НКМ ҳақида Онлайн-НКМ реестри Виртуал касса реестри ТХКМ реестри\nЙил бошидан: 110389\nҲафта давомида: 12431\nОй давомида: 30395


БМТ: Суриядаги можаро тўхтамаса, Европадаги муҳожирлар инқирози янада кучайиши мумкин\n16:25 / 10.09.2015\nСуриядаги можароларни бартараф этиш ва миллионлаб жабрланганларга кўмак кўрсатиш чоралари кучайтирилмаса, қочқин ва муҳожирлар оқимларининг оммавий тарзда Европага юзланиши оқибатида келиб чиққан инқироз “янада кучайиши” мумкин. Бу ҳақда БМТнинг Болалар фонди (ЮНИСЕФ) тарқатган мурожаатда сўз боради.\nЮНИСЕФ маълумотларига кўра, Суриядаги можаролар сабаб 16 миллион киши “ҳаётини сақлаш ва ҳимоялаш”га муҳтож бўлмоқда. Уларнинг тенг ярми болалардир. Шаҳарларда яшовчи 5 миллион суриялик сўнгги вақтларда “узоқ муддат ва гоҳ-гоҳида режалаштирилган” тарзда ичимлик сувидан маҳрум қилинмоқда. Мамлакатдаги қарийб ярим шифохоналар ёки ўз ишини тўлиқ тўхтатган, ёки қисман фаолият кўрсатаяпти. БМТ маълумотига кўра, Суриядаги қарийб беш йилдан буён давом этиб келаётган қуролли можаролар бошланганидан буён 4 млн суриялик – уларнинг ярми болалардир – ўз ватанини ташлаб кетишга мажбур бўлган. Айни пайтда Европада кун кечираётган қочқинларнинг аксарияти сурияликлардир.\n“Мен билан суҳбатда бўлган барча сурияликлар ўзларини хавфсиз ва тинчликда сезганларида, уларга нисбатан муносиб муомалада бўлганларида, ватанида яшашни маъқул кўришини айтишди, – деди ЮНИСЕФнинг Яқин Шарқ ва Шимолий Африка бўйича минтақавий директори Питер Салама. – Муҳожирлар ўз ҳаёти, фарзандларининг ҳаётидан хавфсираб Европага йўналмоқда, чунки уларда бошқа танлов йўқ ва ўзлари ҳамда фарзандларининг келажаги кўра олишмаяпти”.


Бухорийга ҳурмат намунаси | Ўзбекистон Халқ демократик партияси\n2021-04-23 10:04:07 482\nИлм-фан — инсон камолотига пойдевор. Маърифат ва маънавият эса баркамоллик устунларидир. Зеро, қадим Шарқда таълим ва тарбия ҳеч вақт айро ёки бири иккинчисидан устун баҳоланмаган. Буни дунё тамаддунига тамал тошларини қўйган Имом Бухорий, Хоразмий, Имом Насафий, Фарғоний каби не-не довруғи дунёга достон улуғ қомусий алломаларнинг бебаҳо меросида ҳам кўриш мумкин.\nУлуғ аждодларнинг анъанасида собит бўлган Ўзбекистон тараққиётининг янги босқичида ҳам ички ва ташқи сиёсатидан тортиб, иқтисодий-ижтимоий, маданий ҳамда диний-маърифий соҳаларга алоҳида эътибор қаратмоқда. Давлатимиз раҳбари ташаббуси ва халқимиз бирдамлигида қабул қилинган “2017-2021 йилларда Ўзбекистон Республикасини янада ривожлантириш бўйича Ҳаракатлар стратегияси” асосидаги янгиланишлар том маънода халқимиз ҳаётидаги фаровонликни, мамлакат тараққиётида бўй-бастини кўрсата бошлади.\nБарча жабҳалар қатори диний-маърифий соҳада амалга оширилган ислоҳотлар нафақат минтақа, халқаро ҳамжамиятнинг ҳам муносиб эътирофига сазовор бўлмоқда. Бирлашган Миллатлар Ташкилоти Бош Ассамблеясининг олий минбаридан Ўзбекистон томонидан илгари сурилган глобал ва минтақавий ташаббуслар дунё ҳамжамияти томонидан катта қизиқиш билан қабул қилиниб, қўллаб-қувватланяпти. Жумладан, 2017 йил 19 сентябрда Нью-Йорк шаҳрида бўлиб ўтган БМТ Бош Ассамблеясининг 72-сессиясида Президентимиз Шавкат Мирзиёев халқаро миқёсдаги нуфузли анжуманда буюк бобокалонимиз Имом Бухорий номини илк бор тилга олиб, шундай деган эди: “Марказий Осиё Уйғониш даврининг кўплаб ёрқин намояндаларининг ислом ва жаҳон цивилизациясига қўшган бебаҳо ҳиссасини алоҳида қайд этмоқчиман. Ана шундай буюк алломалардан бири Имом Бухорий ўз аҳамиятига кўра ислом динида Қуръони каримдан кейинги муқаддас китоб ҳисобланган “Саҳиҳи Бухорий”нинг муаллифи сифатида бутун дунёда тан олинган”.\nДарҳақиқат, Имом Бухорийнинг башарият учун қолдирган бой маънавий-илмий мероси юксак эътирофга лойиқ. Шу мақсадда давлатимиз раҳбари яқинда Самарқанд вилоятига ташрифи давомида аллома номига муносиб маҳобат касб этадиган ёдгорлик мажмуасининг қурилиш ишларини бошлаб берди. Шубҳасиз, бу маскан юртимиз, хусусан, Самарқанднинг, қолаверса бутун дунёнинг энг гўзал гўшаси, минтақанинг Тож Маҳали бўлишига ишончимиз комил.\nМаълумки, Ўзбекистон тарихий қадамжолари кўплиги бўйича дунёдаги етакчи ўнта мамлакатдан бири ҳисобланади. Ана шу жиҳатдан, юртимизда зиёрат туризмини ривожлантириш бўйича кенг имкониятлар мавжуд. Ишонаманки, мазкур мажмуага дунёнинг турли мамлакатларидан минглаб, миллионлаб сайёҳлар ташриф буюради, том маънода улуғ бобомизнинг маънавий қувватлари мусулмон мамлакатлари зиёратчиларини доимо ўзига тортиб туради.\nИмом Бухорий мажмуасини кенгайтириш бўйича бошланган бу қадамлар соҳадаги ислоҳотларнинг узвий давомидир. Таъкидланганидек, мажмуа атрофи ободонлаштирилади, бу ерга ташриф буюрувчи зиёратчиларга барча қулайликлар яратилади. Ишга тушгач, шубҳасиз, Имом Бухорий бобомизнинг меросларини халқимиз, айниқса, ёшларимизга етказишда мажмуанинг ўрни ғоят катта бўлади. Президентимиз: “Бугун бу тўғри таълимотни ёшлар ўрганса, адашганлар бўлмайди, нотўғри йўлга кириб кетмайди. Шунинг учун Имом Бухорий бобомиз тўғрисида оммабоп, кичик ҳажмли китоблар ёзиб, элга, айниқса, ёшларга тарқатиш керак”, дея бу борадаги ишларни янада жадаллаштириш лозимлигини алоҳида қайд этди.\nЁшлар билан ишлаш сектори мудири.


Банкирлар ҳаммадан тез, илдам, кучли. Негалигини биласизми? - zarnews.uz\nБанкирлар ҳаммадан тез, илдам, кучли. Негалигини биласизми?\nАйни кунларда Марказий банк Самарқанд вилоят бош бошқармаси ташаббуси билан банк тизими ходимлари орасида соғлом турмуш тарзи, жисмоний тарбия ва оммавий спортни кенг тарғиб қилиш мақсадида “Марказий банк кубоги” мусобақаси ўтказилмоқда.\nМусобақада 400 нафардан ортиқ банк ходимлари спортнинг минифутбол, мерганлик, бадминтон, дартс, стол тенниси, шахмат-шашка каби турлари бўйича ўзаро беллашмоқда.\nКеча мусобақалар дастурига киритилган бадминтон ва мерганлик баҳслари бўлиб ўтди ва ғолиблар аниқланди. Хусускн, бадминтон бўйича ўтказилган мусобақанинг эркаклар баҳсида вилоят инкассация бошқармаси ходими Неъматулла Аҳатов, аёллар баҳсида эса «Ипотека-банк» вилоят филиали ходими Дилсора Рустамова биринчи ўринни қўлга киритди.\nМерганлик баҳсларида Марказий банк вилоят бош бошқармаси ходими Фаррух Шакаровга тенг келадиганлар топилмади.\nШундай қилиб, 8 та спорт тури баҳслари якунига кўра жами 44 та медаллар шодаси ўз эгаларини топди.\nУмумжамоа ҳисобида «Агробанк» вилоят филиали пешқадам. Марказий банк вилоят бош бошқармаси жамоаси иккинчи, «Ипотека-банк» вилоят филиали учинчи ўринни банд этган.\nДарвоқе, учта жамоа - Халқ банки, «Ўзсаноатқурилишбанк», «Азия альянс банк» вилоят филиаллари мусобақада “қуруқ қўл” билан иштирок этиб келмоқда.


Интернет ихтирочиси АҚШ Сноуденни кечириши керак деб ҳисобламоқда - www.Voydod.net\nOyybekk, Jaha__1995, Jaloldin_07\nИнтернет ихтирочиси АҚШ Сноуденни кечириши керак деб ҳисобламоқда\nИнтернет ихтирочиларидан бири Тим Бернерс-Ли АҚШ ҳукумати марказий разведка бошқармасининг собиқ ходимиЭдвард Сноуденни таъқиб қилишни тўхтатиши керак деган фикрда.\n"Сноуденга автомат тарзда Нобельмукофотини бериш керак, деб ўйламайман, аммо амнистия қўллаш усули бўлиши лозим", - деди олим Женевада бўлибўтган матбуот анжуманида. Унинг фикрича, бугунги кунда интернетга жаҳон тармоғини мустақил гуруҳларназорати остига қўядиган ва бу билан фойдаланувчиларнинг шахсий ҳаётини ҳимоя қиладиган “чекловлар вақаршиликлар тизими” талаб этилмоқда.\nШу билан бирга, Бернерс-Ли ушбу ғоянинг муваффақиятличиқишига гумон билан қарамоқда. “Биз келажакда бундай тизимлар олдингидай бузилиши мумкинлигини танолишимиз керак”, - дея қайд этади олим.\nОлимнинг фикрича, Сноуден билан боғлиқ можарода интернетнингҳукуматлар томонидан назорат этилиши эмас, балки “бутун тизимнинг жамиятга ҳисобот бермайдиган тарздатузилганлиги” муҳим кашфиёт бўлган.\nҚайд этиб ўтамиз, АҚШ Сноуденни Миллий хавфсизликагентлигининг айғоқчилик дастурлари тўғрисидаги маълумотларни ошкор этганликда айбламоқда. Шунингдек,Сноуденга АҚШ ҳукуматининг мулкини ўғирлаш айби ҳам қўйилган.\nУшбу бандлардан ҳарбири бўйича унга 10йилгача қамоқ жазоси берилиши мумкин. Шу муносабат билан АҚШ бундан олдин Россияда бир йил муддатгавақтинчалик бошпана олган Сноуденни қайтаришларини сўрамоқда.


"Рома" ва "Барселона". Аслида ким ҳақ? / CHAMPIONAT.asia\n08:33“Манчестер Сити” 10 кунга ҳимоячисидан айрилди 0 08:16Обамеянг: “Арсенал” чемпионлик учун курашишга қодир” 0 08:00Антони Марсьяль “Манчестер Юнайтед”даги юбилей голини урди 1 07:29"Вулверхэмптон" - "Манчестер Юнайтед" 1:1 6 01:51АПЛ. "Вулверхэмптон" – "Манчестер Юнайтед" 1:1. Погба пенальтидан гол ура олмади 56 01:35Дембеле жароҳат олди 10 00:45Сарри зотилжам билан касаллангани аниқланди 10 00:30РПЛ. Москва дербиси 6-турга якун ясаб берди 0 00:12Расман: "Арсенал" ҳимоячиси фаолиятини Бундеслигада давом эттиради 1 00:05Спортчилар ижтимоий тармоқларда 5 23:27Футболчилар харидига энг кўп маблағ сарфланишига сабабчи мураббийларнинг кучли бешлиги тузилди 18 23:05АПЛ. "Вулверхэмптон" – "Манчестер Юнайтед" учрашувининг асосий таркиблари маълум бўлди 20 22:55Балотелли: "Отамнинг орзуси ушалди, онам кўз ёшларини яшира олмади" 5 22:35Коутиньо: "Барселона"даги фаолиятим мен ўйлаганчалик чиқмади. "Бавария"да эса узоқ қолишга умид қиламан” 14 22:30Топ-клублар таркиби жорий ёзда қанчалик ўзгарди 2\n"Рома" ва "Барселона". Аслида ким ҳақ?\n02 авг 2018 19:30\nТеглар : РомаБарселонаМалькомБордо\nХориж нашрлари Малкомнинг трансфери борасидаги маълумотларга ойдинлик киритиб кўришди.\nМалком, "Рома", "Барселона" ва "Бордо" сўзлари ёзги трансферлар ойнаси вақтида мухлислар ўртасида кўп бора ишлатилди. Бу жамоалар бизга қувноқ трансферни тақдим қилишди.\n23 июлнинг кечасида Малком Рим рейсида эди, "Рома" ва "Бордо" футболчи борасидаги келишувни расман эълон қилишди. Бироқ рейсга икки соат қолганида "Барселона" "орага суқулди" ва римликларнинг таклифини ортда қолдирган ҳолда бразилияликни ўзига оғдириб олди.\nФьюмичини аэропортида ярим тунгача навбатчилик қилишди ва футболчини кутиб ўтиришди. "Рома" эса факс орқали "уруш" қилаётганди. Улар "Барселона"дан кўра кўпроқ маблағ таклиф қилишди, бироқ "Бордо" янада кўпроқ маблағ сўради. Ва яна Малкомни кута бошлашди. Шундан кейин италияликлар музокаралардан чиқиб кетишди, футболчи эса Испания томон йўл олди.\n"Айтганимдек, шунинг ўзи бизга етади. Чунки улар савдони аукционга айлантириб юборишди", - дея норози бўлди Мончи. Палотти ҳам бунга қўшимча сифатида: "Биз юристлар билан маслаҳатлашдик ва жавобгарликни "Бордо"га топширдик. "Барселона" безбетларча йўл тутди. Бу жамоанинг кечиримини қабул қилмайман, бироқ улар билан алоқаларни узмаймиз. Бу клуб бизга қараганда каттароқ. Келажакда "Барселона" билан ҳамкорликни давом эттирамиз".\nРимликларнинг жаҳли чиққанди - бу аён эди. 5 йил олдин Палотта асрларга тенг бўлган ASR ёзувини олиб ташлаб, мухлисларни ғазаблантирганди. Ўшанда америкалик бизнесмен этика ҳақида гапирмади, бироқ эски гербнинг ўзига ёқмайдиган томонларини фанатларга чиройли қилиб тушунтириб бера олганди.\nБу ҳам - тоза тижорат. "Бордо" ҳали ҳеч нимага имзо чекмаганди ва ўзлари учун қулай бўлган йўлни танлади. Малком ҳам ҳали ҳеч қандай ҳужжатни имзоламаганди ва ўзига кўпроқ ёққан клуб томон кетди. "Рома" эса "савдолар аукционга айланди" деб, амбициялар курашида мағлуб бўлди.\nТрансферлар ойнаси ўзи нима? Бу аукцион эмас.\nЯна бир маълум қилинмаган жиҳат бор: "Рома" акциялари - биржада. Бундай клуб борасида бу фикрни айтиш ғалати (Малкомнинг трансферини эртароқ эълон қилиш "Бордо"нинг илтимоси бўлган). Факт шундаки, "Рома" ушбу трансферни якунлай олмаганидан кейин жамоанинг акциялари нархи анчагина тушиб кетди.\n"Бордо" эгаси Палотта билан виски ичиб ўтирганида, унга трансферни эртароқ эълон қилиш кераклигини айтган. Бу эса "Рома" учун хавфли эди. Кейинчалик Франция жамоаси президенти трансфер эрта эълон қилинганини ҳурматсизлик сифатида баҳолади.\nБу қонуний низолар эмас, ишонч масаласи эди. "Рома" акциялари чиндан ҳам анчагина тушиб кетди. Бироқ 26 июль куни Палоттанинг профессионал чиқишларидан бири буни тўхтатди: "Кечиримни қабул қилмайман, бироқ "Барселона" билан ҳамкорликни давом эттирамиз".\nРома исмли бола ўзидан каттароқ бўлган Барселона исмли йигитча билан қум ўйнаб ўтирганида, ўз белкурагини бериб қўйгандек гап бу. "Барселона" "Рома"ни бозор курашида мағлуб этди. "Бордо" эса "Рома"га ҳам, унинг эгасига ҳам ҳеч қандай тушунтиришлар бериши шарт эмас.\nАлбатта, Палоттага ростгўйлар ёқади. Улар шу сифати туфайли Малкомнинг трансферини бой берди. Шунчаки, Палотта ушбу амалга ошмаган трансфер орқали ўзига дарс ўтиб олди.\nДембеле жароҳат олди 10\nКоутиньо: "Барселона"даги фаолиятим мен ўйлаганчалик чиқмади. "Бавария"да эса узоқ қолишга умид қиламан” 14\n"Барселона" раҳбарияти ПСЖ ҳужумчиси Неймар трансфери бўйича юбориладиган таклифни қўллаб-қувватлади 18\nРасман: Филиппе Коутиньо "Бавария"га ўтди 30\n"Барселона" "Атлетик"дан учралган мағлубиятдан сўнг Неймарни қайтаришга жиддий бел боғлаган 36\nГризманн бу мавсумда барибир 7-рақамни ололмайдиган бўлди 7\nМесси жароҳатидан фориғ бўлди 20


Жазо жиноятга яраша бўлиши керак!\nЎзбекистон Республикасини ривожлантиришнинг бешта устувор йўналиши бўйича Ҳаракатлар стратегияси мамлакатимиз судҳуқуқ тизимида ҳам янги босқични бошлаб берди. Бу тарихий ўзгариш ва янгиланишлардан кўзланган асосий мақсад – суд ҳокимияти мустақиллигини мустаҳкамлаш орқали фуқароларнинг Конституциямизда белгилаб қўйилган ҳуқуқлари, эркинликлари ҳамда қонуний манфаатларини таъминлашдан иборат.\nКоррупцияни енгиб бўладими?\nАслини олганда, коррупция мавҳ этиб бўлмас бир юҳо, коррупционерлар эса ҳар нарсага қодир қудратли кардиналлар» эмас. Коррупция, агар касофати улардан зиёдроқлигини айтмаганда, ҳар қандай жамиятга хос бўлган жиноятлардан бири, холос.\nЎзингни ва яқинларингни ўтга ташлама...\nЖаҳон соғлиқни сақлаш ташкилотининг маълумотига кўра, ҳар 40 сонияда ер юзининг қайсидир нуқтасида бир инсон ўз жонига қасд қилади. Ўз жонига қасд қилганлар сони аслида бу рақамлардан бир неча баробар кўпроқ бўлиши мумкин. Сабаби – расмий статистикага фақат аниқланган суицид ҳолатлари киритилади. Экспертлар кўпинча «бахтсиз ҳодиса» сифатида баҳоланадиган ўлим ҳолатлари (дори дозасининг ошиб кетиши, автоҳалокатлар, баландликдан йиқилиш ва б.)нинг муайян қисми ўз жонига қасд бўлиши мумкин деб ҳисоблайди.\nДавлат хизматлари агентлиги: энди отангга бор, онангга бор қабилида иш тутилмайди!\nМамлакатимизда давлат хизматлари кўрсатиш тизимини такомиллаштириш, аҳолининг ҳаёти сифатини, инвестиция иқлимини, ишчанлик муҳитини яхшилаш учун қатор чора-тадбирлар амалга оширилаяпти. Бу борада Давлат хизматлари агентлигининг ўрни катта. Соҳада давлат сиёсатини амалга оширишга масъул бўлган агентлик вилоятлардаги ҳудудий бўлинмалари билан бирга ташкил этилди. Бу эса амалга оширилаётган ислоҳотларнинг уйғунлиги ва изчиллигини таъминлаш билан бир қаторда, хизматларни сифатли ташкил қилишда ваколатли органлар ҳамда ташкилотларнинг жавобгарлигини ҳам бир карра оширади.\nОиладаги зўравонлик: занжирларни узиш фурсати\nРуҳшуносларнинг фикрича, бир марта қўл кўтардими, бу ҳолат яна такрорланиш эҳтимоли юқори. Зўравонликка имкон бериш керак эмас. Калтак ва ҳақоратлардан азият чекаётган аёл «Сабр қил!» эмас, «Биз сенга ёрдам берамиз!» деган гапни эшитгиси келади.\nКоррупция қонунни менсимасликдир\nЧақалоқнинг қулоғига азон айтилишидан олдин бу ёруғоламда ўзига хос ижтимоий муносабатлар мавжудлиги «суюнчи» деган сўз орқали етказиб қўйилгандек, гўё. Афсуски, «коррупция» сўзи бугун энг кўп ишлатиладиган сўзлар қаторидан жой эгаллаган. Чунки ижтимоий ҳаётда унинг домига учраганлар кўпчиликни ташкил этади.\nЖАНОБ ИНВЕСТОРЛАР! Ўзбекистонга келишга нега қўрқасиз?\nТараққиёт стратегияси маркази швейцариялик экспертлар билан ҳамкорликда тайёрлаган ҳисоботини эълон қилди. Тадқиқот хулосаларида Ўзбекистонга хорижий сармояларни жалб этиш осон бўлмаётгани, аксарият хорижий инвесторлар мамлакатимизнинг эркин иқтисодий ҳудудларига инвестиция киритганидан пушаймон экани маълум қилинган. Инвесторлар бюрократия ва бошқарув тизимининг мураккаблигини, ер ва иншоотларни олишдаги қийинчилик, сув, электр ҳамда газ таъминотидаги муаммоларни тилга олганлар.\nСингапур сабоқлари юксак тараққиётга эришиш учун нима қилмоқ керак?\nМалайзиядан 1965 йили ажраб чиққан Сингапур коррупция ботқоғига ботган, қашшоқ давлат эди. Аммо ўша даврдан бошланган жараёнлар 30 йил давомида ўз натижасини кўрсатиб келмоқда. Бу жараёнларга Сингапурнинг бош вазири Ли Куан Ю старт берган эди. У ҳукумат тепасида 1990 йилгача бўлиб, бошқаруви натижасида кичик давлат «Шарқий Осиё йўлбарслари» тўртталигига кирди. Дарвоқе, 1960–1990 йилларда Осиёдаги саноати гуркираб ривожланган давлатлар шундай ном билан аталган. Ушбу давлатларга Сингапур қаторида Гонконг, Жанубий Корея ва Тайван киради.\nМиграция жараёнлари: Нималарга эътибор қаратиш керак?\nБугунги кунда шахс, жамият ва давлат хавфсизлигига таҳдидларнинг янги-янги кўринишлари вужудга келмоқда. Бу таҳдидлар халқаро майдонда миллатлар, динлар, ижтимоий табақалар ҳамда инсонларнинг ҳаёти, турмуш тарзида зиддиятлар ва тафовутлар билан қоришиб, жиноятчиликни янада кучайтираяпти. Бугун ноқонуний миграция, терроризм, диний экстремизм, гиёҳвандлик, одам савдоси ва оммавий маданият хавфининг тобора кучайиб бораётгани барча мамлакатларни ташвишга солмоқда.\nМулк ҳуқуқи қандай олинади?\n2018 йил 20 апрелда Президентимизнинг «Фуқароларни ижтимоий қўллаб-қувватлаш бўйича қўшимча чора-тадбирлар ҳамда ўзбошимчалик билан қурилган тураржойларга нисбатан мулк ҳуқуқини эътироф этиш бўйича бир марталик умумдавлат акциясини ўтказиш тўғрисида»ги фармони қабул қилинди. Фармонда ўзбошимчалик билан қурилган тураржойларга нисбатан мулк ҳуқуқини эътироф этиш бўйича бир марталик умумдавлат акциясини ўтказиш назарда тутилиб, мазкур акция2019 йил 1 майга қадар давом этиши белгилаб қўйилди.


Ҳиссиётларни четга суринг: ўзбек тилига амалий ёрдам керак!\nҲиссиётларни четга суринг: ўзбек тилига амалий...\n04.05.2019 11:07 0 2461\nТил миллатнинг муҳим ижтимоий-маънавий, сиёсий тарихий, психологик пойдеворидир. Бир гуруҳ ўзбекистонлик «зиёлилар»нинг рус тилига расмий мақом бериш тўғрисидаги таклифларини тўғридан-тўғри ана шу пойдеворга урилган зарба деб баҳолаш керак. Бу каби чиқишлар секин-аста юртдошларимиз юрагига, кейин улар ўртасига ғулғула солиши, келажакда эса, халқни қоқ иккига бўлиб ташлаши мумкинлигини ҳисобга олиб, бу таклифга кескин «Йўқ!» деган жавобни бериш керак.\n1989 йил 21 октябрда ўзбек тилига давлат тили мақомининг берилиши миллатимизнинг қайтадан оёққа туришига тенг тарихий, сиёсий, маънавий ва психологик ҳодиса эди. Мустақилликнинг асос шартларидан бири ҳам, шубҳасиз, тил мустақиллигидир. Мазкур тарихий қадам билан биз ўз она тилимизни секин-аста йўқолиб кетиш хавфидан сақлаб қолдик. Демак, юз йиллар мобайнида эришилган ютуқни танглайи ўзга тилда кўтарилган бир ҳовуч зиёлининг таклифи билан барбод қилиш миллат тарихида кечириб бўлмас хато ва доғ бўлиб қолишини ҳисобга олиб таклифга яна бир «Йўқ!» деб жавоб бериш керак.\nТил билиш — яхши. Тил билиш бу — уйғониш. Ҳатто Ренессанс даврида ҳам одамларнинг камида икки-уч тилни билиши одатий ҳол саналган. Улуғларимиз бир тилни билган бир одам, икки тилни билган икки одам, дея ўгит бериб келганлар. Беҳбудий тўрт тилни билишни тарғиб қилади. Лекин ўзга тилни билиш ўз она тилингни унутиш ҳисобига бўлмаслиги лозим.\nШу маънода бугун ҳамма Навоий бўлиши шарт! Албатта, гап унинг даҳосига тенглашиш ҳақида эмас, балки туркий тилга — она тилимизга муносабат борасида унинг сафидан жой олишимиз ҳақида бормоқда. Бугун ҳар бир ўзбек онгли равишда бориб, Навоийнинг ёнига турмаса, унинг позициясидан туриб тилимизга ёндашмаса, ўзлигимизга, миллий давлатчилигимизга путур етиши мумкин. Тилни, демакки, ўзликни сақлашнинг бугунги йўли битта — Навоий бўлмоқ!\nКимники тили қайси тилда чиқса, у ўша миллатга мансуб бўлади. Танининг оқ ё қора бўлиши ҳал қилувчи аҳамиятга эга эмас. Унинг кимлигини тил ҳал қилади. Чунки тил орқали миллатнинг руҳи кириб боради. Сен ўз она тилингни биласанми, демак, халқингни биласан. Аммо бугун замонлар ўзгарди. Интернет глобаллашувга хизмат қилмоқда. Демак, она тилимизнинг қўлланилишини замонанинг талабларига ҳамқадам олиб боришимиз, чунончи, ўзбек тилида интернетдан тўлиқ фойдаланиш имконларини (бу соҳа билан боғлиқ барча дастурларни), айни пайтда, дунёнинг жамики фаол тилларидан ўзбек тилига, ўзбек тилидан эса ана ўша фаол тилларга таржима қиладиган электрон тизимларни, луғатларни имкон қадар тезлик билан яратишимиз керак бўлади. Шунингдек, ҳамма соҳалардаги аҳамиятга молик асарларни ўзбекча таржималарига эга бўлишимиз шарт. Йўқса, ёшларимиз онги ва қалбини бой бериб қўйишимиз ҳеч гапмас. Чунки ёшлар ҳаётга реал қарайди. Уларни қуруқ ваъдалар билан «олиб ўтириб» бўлмайди. Уларга ҳаётлари давомида асқотадиган реал таклифлар бериш керак. Чунончи, «болам, миллатингни ҳурмат қилсанг, она тилингда гапир, халқингнинг соғлом урф одатларини, ўтмишини унутма!» десангизу бу ёқда ўзбек тилида гапириш, ёзиш келажак билан чамбарчас боғланиб кетмаганлиги маълум бўлиб турса, ҳамма насиҳатлар сувга оқади-кетади.\nАйниқса, рус, инглиз ёки хитой тилини ўрганиш, гапириш ва ёзиш унга реал моддий-маънавий фойдалар олиб келиб турса, бугунги ўғил-қизларимизнинг катта бир қисми учун ўз она тилимиз ҳақидаги гапларимиз ҳаётдан узилган эртаклардек эшитилиши турган гап. Бас, шундай экан, тилимизнинг, аввало, ўз юртимиздаги мавқеини ошириш учун қатъий ва аниқ чора тадбирлар олишимиз шарт. Бунинг учун, биринчидан, Ўзбекистонда туғилиб яшаётган ҳар қандай ватандош, миллатидан қатъи назар, давлат тили бўлмиш ўзбек тилини билиши мажбур дея, бош Қомусимизда қатъий қилиб белгилаб қўйилсин;\nИккинчидан, юртимизда фаолият олиб бораётган ҳамма ташкилотлар давлат тили бўлмиш ўзбек тилида иш юритсин;\nУчинчидан, ишга кираётган ҳар қандай ходим ўзбек тилида саводли гапириш ва ёзиш малакаси бўйича синов топширсин. (Бунинг ҳам даражалари бўлсин, албатта. Чунки ўзга миллат вакилидан бирданига тил билимининг юксак даражасини талаб қилиш тўғри бўлмайди).\nАйтилганлардан хулоса қилиб айтиш жоизки, давлат тилимиз бўлмиш ўзбек тилига тўғри ва адолатли муносабатни шакллантириш учун унга ҳар томонлама эътиборни кучайтиришимиз, уни, аввало, замонавий илм-фан тилига айлантиришимиз керак бўладики, шундагина ўзгалар ҳам тилимизни ҳурмат қилиб тан олишади ва ўрганишади. Зеро, тил бу ўзлигимиздир. Тилдан маҳрум бўлиш ўзликдан, ўзликдан маҳрум бўлиш эса, ору номусдан маҳрум бўлишдир.\nИжтимоий тармоқдаги оташин гаплар, чақириқларнинг бўлиши яхши. Бу миллатнинг уйғоқлигини билдиради. Аммо тилимизнинг мавқеини кўтариш учун амалий ҳаракатга ҳам ўтайлик. Зеро, биздан бошқалар бу тилнинг келажаги учун қайғурмайди. Демак ҳиссиётларни четга суриб, тилимиз учун фойдали лойиҳаларни бошланг: ўзбек тилига амалий ёрдам керак!\nЎзбек тили давлат тили\nХориж 26/11, 17:22\nОна тилида гапириш учун «эҳтиёж» керак\nЖамият 21/10, 16:58\nШаҳноза Соатова: «Бу кун байрам қилинса арзийди»\nЖамият 21/10, 09:28\nТил тараққиётнинг тарозиси


ИнтерФУТБОЛ :: «Нона-трик» (9та гол), яна ЖЧда-я...\n«Нона-трик» (9та гол), яна ЖЧда-я...\nНорвегиялик вундеркинд ёшлар ўртасидаги ЖЧнинг бир ўйинида 9та гол урди. Қанақасига, мундиалда ҳам шунақа бўлиши мумкинми? Гондурасликларни қаттиқ ранжитган ўша йигитча ким ўзи?\nНорвегия ва Гондурас ёшлар терма жамоалари Польшада давом этаётган U-20 белгиси остидаги кичик ЖЧ гуруҳ босқичи 3-турида ўзаро тўқнаш келди. Норвегияликлар ҳам, гондурасликлар ҳам гарчи дастлабки 2та турда очко ололмаган бўлсаларда, турнир формати туфайли «плей-офф»га чиқиш имкониятини йўқотишмаганди. Яъни жамоалардан бири энг яхши натижага эга 3-ўрин соҳиблари қатори курашни давом эттириши мумкин эди. Табиийки, бунинг учун 3-турда имкон борича йирикроқ ҳисобда ғалаба қозониш талаб этиларди. Якунда Норвегия термаси бу вазифани ортиғи билан бажарди (шимолликлар 12:0 ҳисобида устун келишди), бироқ гуруҳ раундидан кейиноқ ортга қайтди, барибир. Аслида Норвегия термаси мураббийлари Польша мундиалига навбатдаги умидли авлод билан ташриф буюришди, бироқ шимолликлар ЖЧдек катта турнир учун ўзгача футбол кўрсатишга интилишди. Ҳар ҳолда, Скандинавия жамоаси 3 нафар марказий ҳимоячи билан ўйнаб, рақибларни асосан қанотлар орқали ташкил этилган ҳужумлар воситасида жазолашга ҳаракат қилишди. Бунда тўп деярли ҳар сафар марказий ҳужумчи Эрлинг Бреут Холланд томон узатилди, футболчилар фақат шу вундеркиндни зарба йўлига олиш чиқишни ўйлашди. Уругвай термасига қарши кечган баҳсда бу усул иш бермади, Янги зеландиялик ёшлар билан баҳсда эса, скандинавлар шунчаки, имкониятларни кўкка совуришди, қолаверса, ўз жамоалари дарвозасига тўп киритиб қўйишди. 3-турга келиб, Гондурас ёшлар термаси скандинавча «тузоқ»қа тушди...\n9та гол урган футболчи ким?\n«Зенит»нинг эътиборли фанатлари Эрлинг Холландни яхши эслаб қолган бўлсалар, ажабмас. Зеро, ўтган йили айнан шу йигит голидан сўнг бутун Санкт-Петербург чамаси 15 дақиқа сукунат домида қолганди. Аниқроқ айтсак, Эрлинг ЕЛ саралаши жавоб баҳсида «Зенит» дарвозасини ишғол қилиб, ўз жамоаси - «Мольде»га имконият тақдим этганди. Холланд — ақлга сиғмас даражада бақувват йигитча. Асосийси, у чап оёғи билан мутлақо «ўлдирадиган» усулда аниқ зарба йўллаш иқтидорига эга. Гавдаси катталигига қарамай, енгил ҳаракатланишини ҳам алоҳида таъкидлаш керак. Эрлинг айни пайт «РБ Зальцбург» клуби ихтиёрида. Австрияликлар унинг трансфери учун «Мольде»га 5 млн. евро тўлашди. Норвегиялик вундеркинд шу тариқа март ойида Зальцбург клубидаги дебютини нишонлади (ЕЛ доирасида «Наполи»га қарши кечган баҳсда). 3 ҳафтача олдин эса Австрия Бундеслигасида илк голини урганди. Бир қарашда, Холланд зальцбурглик буюк «гол-машинаси» - Хонатан Сориано (клуб сафидаги 200та ўйинда 172та гол)ни эслатиб юборади. Шундай экан, Австрия гранди норвегияликка чиндан ҳам катта умид боғламоқда. Қизиқ, Холланд олдин ҳам бирор ўйинда ноодатий самарадорлик кўрсатганми? Ҳа. Дейлик, болалигида ёшлар турнирининг 1та ўйинида 7та гол урган экан, катталар футболида эса Норвегия чемпионатининг олдинги мавсумида бир марта «покер» (4та гол) қайд қилди. Диққатга сазовор жиҳати, у ўшанда натижаси медаллар тақдирига таъсир этадиган «Бранн»га қарши учрашувнинг атиги 16 дақиқа (4-20-дақиқалар)си ичида рақиб дарвозасига 5 бора зарба йўллаб, 4 марта мақсадга эришганди.\n18 ёшли норвегиялик табиийки, U-20 белгиси остидаги ЖЧнинг мутлақ рекордчисига айланди. У шунингдек, 1та ўйиндаги каромати билан бутун турнир тарихидаги энг яхши тўпурарлар қаторига кирди. Норвегия термаси курашдан четга чиққан бўлсада, якунда Холланд мусобақанинг «Олтин бутса»сига эга чиқса, ажабмас. Дарвоқе, бунга қадар 1та ўйин-даги голлар сони бўйича кичик мундиалнинг энг яхши натижаси 1997 йили Жанубий Корея термасини нақ 6 бора «сийлаган» бразилиялик Адаилтонга тегишли эди. Катталар футболига 15 ёшидаёқ бош суққан ва атиги 1 йилдан кейин Норвегиянинг бош клуби - «Мольде» асосий таркибидан жой олган Эрлинг энди Австрияда узоқ қолмаса керак. Унинг Англия чемпионатига юзланиши эҳтимоли катта. Биринчидан, Холланд Лидсда туғилган. Зеро, отаси - Альф-Инге Расдаль вақтида шу шаҳар жамоасида ўйнаган. Иккинчидан, Эрлинг аллақачон «МЮ» назарига тушиб улгурди...


"Пахтакор" ОЧЛнинг илк турида "Ал-Ҳилол" билан дуранг ўйнади\n18:39 / 24.02.2016\nБугун, 24 февраль куни Тошкентдаги "Пахтакор" марказий стадионида ОЧЛ-2016 мусобақасининг гуруҳ босқич, 1-туридан ўрин олган "Пахтакор" ва "Ал-Ҳилол" жамоалари ўртасидаги учрашув ўтказилди.\nЎзбекистон вакилининг учинчи вакили ҳам биринчи турда дуранг натижа қайд этди.\nМеҳмонлар таркибида Ёсир ал-Қаҳтоний ва Юсуф ал-Салим урган голларга тошкентликлардан Игорь Сергеев ва Даврон Ҳошимов жавоб қайтаришди ва ўйин 2:2 ҳисобида якунланди.\nОЧЛ, С гуруҳи, 1-тур\n"Пахтакор" - "Ал Ҳилол" - 2:2\nГоллар: Игорь Сергеев (70), Даврон Ҳошимов (90) - Ёсир Ал Қаҳтоний (60), Юсуф ал Салим (84)\n“ПАХТАКОР”: 1.Никита Рибкин, 4.Аднан Ораховац, 7.Азимжон Аҳмедов, 8.Шерзодбек Каримов ( 9.Жалолиддин Машарипов 66), 11.Игорь Сергеев, 14.Жамшид Болтабоев (10.Жамшид Искандеров 62), 15.Жавоҳир Соҳибов, 21.Камолиддин Тожиев, 24.Даврон Ҳошимов, 28.Станислав Андреев (5.Акбар Исматуллаев 81), 29.Владимир Козак.\n"АЛ ҲИЛОЛ": 1.Холид Шарахили, 2.Муҳаммад Ал Бурайк, 3.Карлос Эдуардо, 5.Аҳмад Шарахили, 7.Салмон Ал Фараж, 10.Муҳаммад Ал Шлҳуб (8.Абдуллоҳ Отайф 62), 12.Ёсир Ал Шаҳрони, 14.Сауд Карири, 20.Ёсир Ал Қаҳтони (16.Юсуф Ал Салим 77), 23.Квак Таэ Хви, 29.Салим Ал Давсари.\nОгоҳлантириш: Ал Давсари 57, Соҳибов 66, Карири 83, Шараҳили 90, Ҳошимов 92.


Танзила Норбоева “Сардоба фожиаси” сабабчилари аниқланиб, қонуний баҳо берилишини айтди | Qalampir.uz\nТанзила Норбоева “Сардоба фожиаси” сабабчилари аниқланиб, қонуний баҳо берилишини айтди\nЖамият\t05 Сентябрь 17:58 6702\nМаълумки, жорий йилнинг май ойи бошида Сирдарё вилояти Сардоба туманида жойлашган “Сардоба” сув омбори тўғонининг ёрилиши оқибатида минглаб аҳоли уй-жойидан, мол-холидан, экин-текинидан айрилди. Айни вақтга қадар ушбу фожиа талафотларини бартараф этиш ишлари давом этмоқда. Ўзбекистон Республикаси Олий Мажлиси Сенати раиси Танзила Норбоева ушбу ҳолатнинг юзага келишига сабабчи бўлганлар жазоланишини маълум қилди. Парламент раҳбари бу ҳақда бугун, 5 сентябрь куни Олий Мажлис Сенати Кенгашининг Сирдарё вилоятида бўлиб ўтган сайёр мажлисида гапирган.\n“Албатта, ислоҳотлар ўз-ўзидан бўлаётгани йўқ, улкан ютуқларга осонлик билан эришилмаяпти. Айниқса, бу йил оғир келди. Бутун жаҳонда кузатилгани каби мамлакатимизда ҳам пандемия ва унинг ортидан келган глобал иқтисодий инқироз ташвишларга сабаб бўлди.\nБунинг баробарида, “Сардоба” сув омборида юз берган ҳалокат ва унинг оқибатлари нафақат сирдарёликлар, балки бутун халқимизни ташвишга солди. Албатта, ушбу фавқулодда ва техноген ҳолатлар оқибатларини бартараф этиш ва келгусида уларнинг олдини олиш бўйича давлат раҳбари ва ҳукумат даражасида барча зарур чоралар тезкорлик ва қатъиятлик билан амалга оширилмоқда. Айниқса, жабрланган оилаларни қўллаб-қувватлаш ишлари умумхалқ ҳаракати тусини олди. Бу борада “Сардобага ёрдам” акцияси ҳам халқимизни янада жипслаштирди.\nТаъкидлаш жоизки, давлатимиз раҳбари томонидан бу борадаги вазифалар ижроси назоратга олинган. Албатта, “Сардоба сув омбори”да юзага келган ҳолат сабаблари, керак бўлса, сабабчилари аниқланади ва қонуний баҳо берилади. Бунга ҳеч қандай шубҳа бўлмаслиги керак. Бироқ ҳаёт давом этмоқда, ҳозир жабрланган аҳолини қўллаб-қувватлаш, одамларни рози қилишга кўпроқ эътибор қаратиш зарур”, дейди Норбоева.\nМаълум қилинишича, фожиадан сўнг 175 та тадбиркорлик субъектидан 32 тасига етказилган зарар миқдори 9,1 млрд сўм деб аниқланган бўлса-да, қолган 143 та тадбиркорнинг мол-мулкига етказилган зарар миқдори бўйича аниқ ҳисоб-китоблар амалга оширилмаган ва зарарни қоплаш бўйича ҳеч қандай амалий чора-тадбирлар кўрилмаган.\nҚолаверса, умумтаълим объектларини таъмирлаш, тиклаш ва қайта қуриш ишлари белгиланган муддатларда амалга оширилмаган. Уй-жойсиз қолган 1 308 нафар фуқаро ҳозирги кунгача 13 та муассаса, шу жумладан, 6 та умумтаълим мактабида яшаётганлиги сабабли мазкур таълим муассасаларини янги ўқув йилига тайёрлаш ишлари кечикмоқда.\nЯна бир жиҳат, ирригация-мелиорация объектларини тиклаш ишлари бўйича молиялаштириш ишлари якунига етказилмаган. Айрим қишлоқ хўжалиги тармоқлари бўйича етказилган зарарни қоплаш ишлари етарли даражада бажарилмаган.\nСардоба, Оқолтин ва Мирзаобод туманларида талафот кўрган 54 та фермер хўжалигининг 4 204 гектар пахта ва ғалла майдонларига экинларни қайта экиш учун суғурталанмаган 9,5 млрд сўмлик зарарни қоплаш масаласи ҳал этилмаган. Бундан ташқари, балиқчилик, чорвачилик, паррандачилик, боғдорчилик йўналишларида ҳам шу каби муаммолар ўз ечимини кутмоқда.\nСенат раиси юқоридагиларга тўхталаркан, кўп муаммолар Сенат аралашуви билан ҳал этилаётганини урғулади.\n“Сенат ҳудудлар палатаси сифатида келиб тушаётган кўплаб мурожаатлар, олиб борилган ўрганиш ва таҳлиллар бу борада эътибор қаратиш лозим бўлган қатор муаммоларга бефарқ қарай олмайди. Шу нуқтаи назардан, Сенат томонидан ишчи гуруҳ тузилиб, “Сардоба сув омбори” тўғонида юзага келган техноген ҳодиса оқибатларини бартараф этиш бўйича амалга оширилаётган ишлар ҳолати ўрганилди. Одамлар билан бевосита мулоқот қилиш асносида қатор муаммолар аниқланди. Уларнинг кўплари жойида ҳал этилди.\nХусусан, Ишчи гуруҳ саъй-ҳаракатлари билан ҳудудда амалга оширилаётган ишлар учун ажратилган маблағлар ундириб берилди”, дейди Танзила Норбоева.\nТанзила Норбоева Сардоба фожиаси\n22 Ноябрь 14:37 46628\n22 Ноябрь 20:11 37590\n22 Ноябрь 17:55 29849\n23 Ноябрь 17:27 28176\n23 Ноябрь 18:38 23068


Путин АҚШнинг Сурия бўйича келишувдан бош тортганини изоҳлади\n10:14 / 17.06.2017\nРоссия президенти Владимир Путин америкалик режиссёр Оливер Стоунга берган интервьюсида баёнот беришича, Россия ва Барак Обама маъмурияти Сурия бўйича келишувга эришишга яқин бўлган. Бироқ, америкаликлар сўнгги лаҳзаларда, эҳтимол, сиёсий сабаблар туфайли бундан бош тортган.\nПутиннинг Стоунга берган интервьюсининг китоб ҳолидаги намунаси 16 июнь куни китоб дўконларига сотувга чиқарилди. Путиннинг русчадаги гаплари инглизчадан таржима қилинган ҳолда берилган.\n"Биласизми, амалда, биз Обама маъмурияти билан Сурияда бирга ишлаш бўйича келишувга деярли эришган эдик", — деган Путин.\n"Биз ҳаво кемаларимиз парвозининг хавфсизлиги билан боғлиқ масалаларни мувофиқлаштиришни муҳокама қилдик. Афсуски, бу қилган ягона иш бўлди. Биз олға силжимадик. Биз қўшма ҳаракатлар бўйича келишувга эришмоқчи эдик. Бу уларнинг ва бизнинг маълумотларни таққослаб, террорчи гуруҳлар жойлашуви аниқлашни кўзда тутар эди. Фикримча, биз қарши курашишимиз лозим бўлган нишонларни аниқлашимиз керак эди. Биз қўшма зарбалар бериш бўйича келишувга ҳам яқин турган эдик", — деб ҳикоя қилган Путин.\n"Биз бу келишувга эришишга жуда яқин эдик. Аммо, менимча, қандайдир сиёсий сабаблар туфайли, бизнинг америкалик ҳамкорлар сўнгги лаҳзаларда лойиҳадан бош тортишди", — дея қўшимча қилган Путин.


Дунёнинг ярми нафратланадиган ҳакам: Майкл Оливер нималар билан машҳур\nApril 12, 2018, 3:12 p.m. 25046\nРоссиянинг «Чемпионат» нашри Чемпионлар Лигаси чоракфиналидан ўрин олган «Реал» - «Ювентус» (1:3) ўйинида ишлаган инглиз ҳаками Майкл Оливер ҳақида бир қанча маълумотларни тўплашга муваффақ бўлди.\nКонте ва Моуриньони уриштириб қўйган\nАйнан Оливернинг баҳсли қарори «Челси» бош мураббийи Антонио Конте ғазабини қўзғади ва у Моуриньога ташланиб, уни ўлдириб қўйишига сал қолди. Яхшиямки ҳаммаси тортишув билан тугади. Оливер уларнинг олдига келиб, тушунтириш ишларини ўтказганидан сўнг, иккаласи ҳам тинчланишди. Аммо, кейинчалик ўртадаги низо кучайиб, матбуотда кенг ёритилган эди.\nБир метрдан дарвозани нишонга ололмади\nКўплаб ҳакамлар каби, Майкл ҳам бўш вақтларида футбол ўйнаб туради. Ҳаваскор жамоалар ўйинидан бирида у бир метр масофадан дарвозага гол уролмаган.\nЗлатанни қўрқитиб юборди\nИбраҳимовични қўрқитиш осонмас. Аммо Оливер спрей баллончасини шу қадар қаттиқ силтадики, ҳатто Златан ҳам унга бармоғи билан пўписа қилиб, эҳтиёт бўлишга чақирди.\nАёллар жамоалари ўйинида ҳакамлик қилган\nБир куни рефери аёллар жамоаси ўйинига ташриф буюрди. Уни хотини бошқариши лозим эди. Танаффусда ҳакамлардан бири ўзини ёмон ҳис қила бошлади. Натижада, Оливер турмуш ўртоғига ёрдам беришга мажбур бўлди.\nЖо Ҳарт билан калла уриштирган\nОливер – жуда жиддий йигит. У бир қарашда Ҳартнинг иштиёқини сўндириб, тинчлантира олган.\nМушук туфайли ўйинни тўхтатди\nЧемпионлар Лигаси нимчоракфиналидан ўрин олган «Бешиктош» - «Бавария» ўйинида майдонга мушук югуриб чиққан эди. Оливер жониворнинг хавфсизлигини қайғуриб, ўйинни тўхтатиб туришга қарор қилди.\nМоуриньо мақтовига сазовор бўлди\n«Андер Эррерани майдондан четлатган Майкл Оливерга миннатдорчилик билдираман. Агар Англия Кубогида кейинги босқичга чиқсак, у ҳолда ҳаётимиз янада оғирлашган бўларди». Жозе ўз футболчисининг майдондан четлатилишини шундай изоҳлади.\nДи Марияга бир дақиқада иккита карточка кўрсатди\n2015 йилда аргентиналик футболчи «МЮ» таркибида, Англия Кубоги чоракфиналида «Арсенал»га қарши ўйнади. Оливер дастлаб симуляция ишлатгани учун Ахелни огоҳлантирди, у билан тортишишни бас қилмагач, дарҳол майдондан четлатди. Оливер мана шундай ҳакам.\nЖаҳон чемпионатидан четда қолди\nФақат Оливер эмас, сўнгги 80 йилда илк маротаба жаҳон чемпионатида бирорта инглиз ҳаками ишламайдиган бўлди. Афсуски, Буффон ҳам мундиалга келмайди...\n21 Октябрь 3292\n21 Октябрь 8734\n21 Октябрь 14773


Озодлик мухлисларидан бири халқ артисти унвони учун халқ олдида беқиёс хизмат қилиш керак, дейди.\nҚўқон муаммолари: бензин йўқ, ишсизлик, мактаблар совуқ, шаҳар ифлос...\nҚўқондан қўнғироқ қилган тингловчи шаҳардаги ижтимоий муаммолар ҳақида гапирди:\n- Бензин йўқда умуман. Шаҳарда бензин йўқ. Мана эски нефтебазани бузиб ташлади. Бўм-бўш турибди ахлат бўлиб. Ҳеч кимнинг иши ҳам бўлмаяпти.\nОзодлик: Ëқилғи қуйиш шохобчаларида бензин йўқми ëки умуман ҳеч қаерда йўқми?\n- Йўқ, Қўқон бўйича йўқ бензин. Қуя олмасдан юрибмиз.\nОзодлик: Машиналар қандай юрибди?\n- Кўпи газга ўтиб кетганда.\nОзодлик: Қўлда топса бўладими?\n- Бемалол. Мисол учун 1000 сўмлик нарсани 2000 дан сотаяптида. Эски нефтебазани бузиб ташлади. Ҳозир ахлатхона. Ичида ҳовуз, дарахтлар бор эди. Ҳамма ëғи ахлат бўлиб, ахлат ташлаб кетишаяпти. Каримов келганда бу томонга ўтмаган шекиллида. Шаҳарнинг ўртаси ахлатхона бўлиб ëтибди.\nБолалар мактабга борадида. Энди “2000-3000-4000 пул бер”. Ҳа, десак, ўтинга, кўмирга, светга. Мактабда синфларда ўтин ëқаяпти экан. Газларимиз қаëққа кетаяпти, нефтлар қаëққа кетаяпти. Мен билмайман бу катталар нима қилиб ўтирибди. Ҳар кун эшитиб тураман сизларни. Тўғри гапни гапирасизлар. Хафа бўлган жойим ҳамма оиладан, иш йўқда энди Ўзбекистонда. Ҳаммаси Россияга, чет элга кетаяпти. Одамлар ҳам билмайман нима деб ўйлайди ўзи ўзбек халқини шунақа қийнаш керакми. Иш қиламан десак, иш йўқ. Ҳамма ëқ порахўрлик. Банкка бориб пул оламан десангиз, устига бермагунингизча қўймайди. Милиция ушлаб олса, 5-10 сўм пул бермагунингизча қўймайди, дейди қўқонлик суҳбатдош.\n“Халқ артисти” унвони қадрини йўқотмоқда”\nдейди Қашқадарё вилоятининг Чироқчи туманидан қўнғироқ қилган тингловчи Бахтиёр, Озодлик радиосининг “Ўзбек қўшиқчилари уятсизликда айбланди” эшиттиришига муносабат билдирар экан:\n- Халқ артистини бериш арзонлашиб кетдими ë одамларнинг пули кўпайиб кетдими билмайман. Ëш-ëш йигитлар, мана масалан Сардор Раҳимхон деган йигитлар халқ артисти бўлиши учун кўп нарсалар қуилиши керак эдию 15-20 йил. Кўп одамлар унвон ололмай ҳаëтдан ўтиб кетаяптию ашулачилар, санъатчилар. Мен биламан Ҳожиакбар Ҳамидов деган ашулачи бўлар эди. Жуда яхши айтар эди. Ҳозир телевидение ҳам бермай қўйди унга. Шу одам, мен эшитганман кўчадан, унвон олмаган одам экан. Менинг тасаввуримда халқ артистлари етук ашулачилар. Ўзингиз ўйлаб кўринг ашулачиларнинг музейи бўлсада, шу музейда Маъмуржон Узоқов, Таваккал Қодиров шунақа ашулачиларнинг орасида энди Сардор Раҳимхон ҳам турсада музейнинг тўрида. Шу Сардор Раҳимхоннинг ўзи ўйлаб кўрмадимикан халқ артистини олишдан олдин шулар қаторида расмим турса ëки даврасида ўтирсам тўрда, Ҳожиакбар Ҳамидовлар хизматда турса, чой ташиб турса. Шу сал ўйлаб кўриб, сотилаëтган бўлиши мумкин. Жуда арзонлашиб кетдида. Шундай пайтлари виждон қийналадида шу гапларни эшитгандан кейин. Халқ артистига лойиқ бўлишининг ўзини ўйлаб кўриш керакда. Ҳали ëш бўлса керак. Хизмат қилмади унча, дейди чироқчилик Бахтиëр.\n“Катта ака”лар ўз кучини кўрсатди”\nдейди Тошкент вилоятидан қўнғироқ қилган Мақсад ака, Кремлнинг зуғуми билан Тожикистонда озод қилинган россиялик учувчи воқеасига муносабат билдирар экан:\n- Мен тушунмай қолдим. Бу катта акаларимизнинг ҳурматигами ë бошқа нарсагами? Мен шунга ҳайрон бўлиб қолдимда. Иккинчи томондан Қирғизистоннинг границасини Риоссия солдатларининг қўриқлаши, бу жуда қизиқ ҳол бўлиб қолдида. Катта акаларимизни ҳурмат қилишимиз керакми, қўрқишимиз керакми, мен бу саволни бераëтганимдан мақсад мен ўзимдан биламан. Чунки Тошкент вилоятида битта корхона бор. Россия олган шу корхонани. Бу масалани мен бир неча марта кўтарганман. Россияни биласизку, ўша ердаги ишчилар гастарбайтерларга ўхшаб ишлайдида. Шундан мен куйиниб айтаяпман. Тожикистон мустақил давлат, ўзининг қонун-қоидалари бор. Тўппа-тўғри қилганлар. Чегарани кесиб ўтиш бу жиноят ҳисобланади. Бу мустақил давлат бўлса, Россиянинг қарамоғида бўлмаса. Энди битта сўзи билан ҳамма ëқни остин-устун қилиб, қўрққаниданми ë Тожикистон ҳурмат қилганиданми мен тушунмай қолдим. “Кирадиган эшигингни қаттиқ ëпма” деган битта мақол эсимга тушиб кетдида. Мустақиллик қандай мустақиллик бўлди бу? Бир мустақил давлатнинг қоидаларини писанд қилмаса, бошқа қилмаса, дейди Тошкент вилоятидан қўнғироқ қилган Мақсад ака.\n“Мен Очил Мирзаевнинг фикрига қўшилмайман”\nдейди жиззахлик Ҳасанбой “Баҳс майдони” эшиттиришига муносабат билдира туриб:\n- Мен Очил Мирзаевнинг гапларига унча қўшила олмайманда. Очил Мирзаев зафарободлик одам билан как раз чегаралар тўғрисида гаплашди. Ўзбекистон иқтисоди мана шундай ривожланган давлат деб гапирганларига умуман қўшила олмайманда. Балки ҳақиқатан иқтисоди риожлангандир, лекин 3-4 миллион аҳолиси четда. Шуни кўриб билиб туриб шу одамнинг гапларига анча ачиниб қолдимда бу ерда.\nКейин чегаралар тўғрисида. Мен 20 йил бўлди Қозоғистондан уйланганман. Бу ерга олиб келиб паспортини учëтга қўя олмаяпманда. 1992 йил чиқариб олиб келдим. “Уч ой кечикдингиз. Ноябр ойида келдингиз. Июн ойида тўхтатилган гражданликка қабул қилиш” деган гаплар бўлган эди. Шундан кейин мен яна қайтариб Қозоғистонга олиб бориб қўйдим. Фуқаролиги йўқ деган нима бераркану, лекин у фақат Ўзбекистон территориясида, четга чиқишнинг иложи йўқ экан. Демак, четдан уйланиш керак экан, кейин унинг ота-она, қариндош-уруғларини ҳам олиб келиш керак экан. Масалан бунинг ота-онаси бор, қариндош-уруғи бор, хабар олиши керак. Зафарободлик одам анча тўғри гапларни гапирди.\nОчил Мирзаевнинг гапларини қаранг. У президент келиб бу президентдан маслаҳат сўрасин эмиш. Тўғри Тожикистон иқтисоди Ўзбекистончалик ривожланмаган, лекин 1000 қўйи борнинг ҳам бир эшаги борга иши тушибди деган мақоллар борку. “Иккаласа келишган ҳолда бўлиши керак. Бизнинг президентдан маслаҳат сўрасин” деган гапларни қилганига, ҳеч қачон у келиб бунақа қилмаса керак деб ўйлайманда. Чунки у ҳам катта одам ўзича, дейди жиззахлик Ҳасанбой.